
Pa tres luna mas a ser extendi ciere di frontera aereo cu Venezuela 


Maske na december a circula e noticianan for 
di banda Venezolano indicando cu Aruba ta 
preparando pa reapertura di frontera aereo 
cu Venezuela, ayera diadomingo e resolucion 
NoTAM #A0030/24 a ser actualisa cu tres luna 
mas hasta 21 di april 2024. 


E decision aki a cay di sorpresa na e fuentenan rela- 
ciona cu e sector aeronautico Venezolano, na unda 
nan tabata señala cu tabata “casi sigur” cu lo kita e 
prohibicion aki na comienso di 2024, despues cu 
Corsou a dicidi di habri back e trafico aereo na april 
di aña pasa. 


December ultimo prome minister Evelyn Wever- 
Croes den un conferencia di prensa a bisa cu “Ora 
cu nos a habri e frontera maritimo cu Venezuela 
na comienso di e aña 2023, den prome mita di aña, 
un di e condicionnan tabata cu Venezuela ta bay 
haci mas na controlnan preventivo na su costa, spe- 


cialmente estado Falcon, cu ta esun mas cerca y cu 
mas frecuentemente ta sali boto pa Aruba,” prome 
minister a indica. “Nos no ta mira mucho di esey 
ta tuma lugar. Pasobra nos ta weita varios boto cu 
a drenta, y e ora ta mustra cu di nan banda no ta 
haciendo suficiente. Pues un di e prome cosnan cu 
nos a haci ta pidi nan pone mas atencion riba e as- 
pectonan preventivo di e control di costa ayanan.” 


Pa e banda di Aruba, Wever-Croes a bisa cu ta pur- 
bando di aumenta control di costa. “Pa esaki nos tin 
cu bolbe papia cu Hulanda, pasobra nos tambe tin 
scarsedad di personal. Nos no tin control di costa 
posibel 24/7. Den combinacion cu radar, ward- 
acosta y nos propio polis maritimo ta haciendo lo 
maximo si.” 


Considerando cu entrada ilegal ta bira un forma 
pa drenta Aruba mientras cu e frontera legalmente 
ta cera, Wever-Croes a sigura cu “Comunicacion 
cu Venezuela ta bay a traves di ministerio di Rela- 
cion Exterior di Hulanda, door cu relacion exterior 
ta un asunto di Reino,” Wever-Croes a indica. “Y 
‘kinanan, nos departamento di Relacion Exterior, 
embahada, consulado, tin contacto cu otro tambe. 
Kiermen na e nivel ey ta bayendo bon.” 


Medionan Venezolano na final di aña 2023 tabata 
informa cu posiblemente frontera aereo entre Aru- 
ba y Venezuela lo mester a habri na comienso di e 
aña aki, pero e NoTAM aki a ser extendi te cu 21 
di april 2024. 


Departamento Meteorologico ta adverti pa biento duro y lama bruto 


Departamento Meteorologico a emiti un alerta pa biento duro cu ta 
drenta na vigor pa awe 6or di mainta. Un aviso pa doñonan di boto 
chikito pa tene cautela riba lama habri, specialmente den areanan 
cerca di costa oost te noordwest, ta keda na vigor te proximo aviso. 
Departamento Meteorologico a splica cu diferencianan di presion den region 
di Caribe ta birando mas grandi y esaki lo haci cu biento lo bay supla un poco 
mas duro durante proximo dianan. Ta spera velocidad di biento di 23 te 27 
nudo y ta anticipa cu lo por tin rafaga cu de vez en cuando lo por yega 35 nudo 


(Beaufort 8). Esaki lo haci cu lama tambe lo bira bruto na cierto partinan, cu 
olanan di 7 pa 8 te posiblemente 9 pia, specialmente na partinan oost te noord- 
west di costa y lama habri. 


Como accion di precaucion, ta pidi usuarionan di facilidadnan di lama pa tene 
cuenta cu e biento duro, specialmente marineronan ta wordo urgi pa tene 
cautela riba lama habri y cerca di costa, ya cu e biento duro lo bay causa lama 
localmente bastante bruto. 

Prome blackout di aña a sucede debi na un fayo den planta di RECIP di 
WEB 


Ayera diadomingo pa 7or di mainta, pueblo di 
Aruba a registra e prome blackout di aña 2024 
cu a tene un duracion di aproximadamente 3 
ora y mey na unda WEB Aruba N.V a sigura 
cu esaki tabata debi na un fayo den motor den 
planta RECIP. 


A traves di un comunicado, nan a señala cu alred- 
edor di 7or di mainta, di dia 21 di januari, a surgi 
un fayo den planta di RECIP na WEB, cual a re- 
sulta den un reaccion den cadena. Esaki a conduci 
na un Blackout, un interupcion di coriente pa e isla 
completo. 


Personal di WEB mesora a drenta accion pa isola 
e causa pa por recupera coriente mas pronto posi- 
bel. E proceso aki mester a bay hopi controla pa e 
planta no cay atrobe, mirando e situacion delicado. 
Pa 10:33 AM a logra reestablece suministro di cori- 
ente 100% pa ELMAR y consecuentemente pa isla 
henter. 


Como parti di WEB su maneho, ta sigui un ‘root 
cause’ analisis pa averigua e causa di e fayo cu a 
causa e blackout. 
Despues cu a descubri e fayo y cu a logra controla 
esaki, a cuminsa recupera suministro di coriente al- 
rededor di 8or di mainta pa e area di Balashi, Santa 
Cruz y bisindario. Despues a sigui e otro areanan 
di e isla. 


E secuencia den recuperacion di suministro di 
coriente pa e diferente areanan ta depende di stabi- 
lidad di e red di coriente y demanda di coriente na 
e momento ey. Tambe ta duna prioridad na sumin- 
istro di coriente pa areanan di aeropuerto y hospital 
pa motibo di nan importancia vital pa e isla. 
Pa 10:33 AM ekipo di produccion di WEB a logra 
reestablece coriente completo na e sub-stationnan 
di ELMAR rond Aruba. 


Na a฀a 2023 a surgi un blackout na januari y un 
brownout na december. Tumando esaki na cuenta, 
WEB a cumpli cu un total di 99.93% di tempo cu 
100% di demanda di ELMAR di e isla. 


Nan ta sigura cu hunto cu nan empleadonan, ger- 
encia ta haci su maximo esfuerso pa limita e canti- 


dadnan di blackout den 2024 y mas den futuro. 


“Di parti di gerencia y empleadonan di WEB Aru- 
ba, ta ofrece disculpa pa e inconveniencia causa 
pa e blackout di 21 di januari, cual a logra recu- 
pera den un periodo di 3 ora y mey. Gerencia tin 
comprension pa e iritacion causa cu e interupcion 
aki. Empleadonan di WEB su departamentonan di 
produccion di coriente y awa, pero tambe esnan di 
sectornan di mantencion, di asuntonan tecnico, di 
distribucion di awa y departamento di comunica- 
cion, tur a haci nan maximo esfuerso pa a limita 
e tempo di blackout mas tanto posibel y pa man- 
tene comunidad informa. Un biaha mas WEB su 
gradicimento pa e comprension y pasenshi.” WEB 
Aruba N.V a finalisa. 


Aeropuerto Internacional Reina Beatrix informa 
cu su operacionnan a bay back na normalidad pa 
9.20 di mainta. 
Di otro banda, minister encarga den e parti di En- 
ergia, Glenbert Croes riba su Facebook page a pu- 
blica un mensahe indicando cu “Blackouts mester 
a pasa pa pasado cu e inversion grandi hasí Mi meta 
ta pa sigura pa Aruba cu di berdad blackouts nunca 
mas ripiti. Nos no ta eynan ainda pero e compro- 
miso/accion ta wordo haci.” 


E malcontento pa e post publica pa minister Croes 
no a tarda hopi na unda algun usuario hasta a pun- 
tra “ken ta para responsabel cu loke a daña of kima 
door di coriente?” segun un di nan a puntra. 
Awe mainta, pa 9or WEB Aruba N.V ta bay tene un 
conferencia di prensa pa splica mas tocante loke a 
sucede ayera. 


Ni un luna a pasa di e brownout di 28 di december 
Mester recorda cu dia 28 di december 2023, a surgi 
un cortocircuito den un di e transformadornan den 
planta di WEB lo cual a conduci na un Brown out, 
un interupcion di coriente pa diferente area di nos 
isla. 


Debi na e fayo aki e sistema di pompnan cu ta 
pomp awa pa Aruba a perde coriente tambe y con- 
secuentemente e presion di awa a cay pa varios parti 
di Aruba. 


Nan a informa cu personal di WEB mesora a drenta 
accion pa isola e causa pa por recupera coriente mas 
pronto posibel, na unda e proceso aki mester a bay 
hopi controla pa e planta no cay atrobe, mirando e 
situacion delicado. 


Igualmente a indica cu esaki no tin relacion cu falta 
di mantencion pero si nan ta bay haci un rute cost 
analisis pa asina nan por haya sa kico tabata e mo- 
tibo di pakico e brownout aki a sucede pa bin cu 
recomendacionnan pa por remedi’e. 


“Lo cual mi por bisa si cu e transformers ta anticua 
y nos tin’e den plan pa cambia nan den añanan cu ta 
bin,” CEO Interino Veromar Werleman a expresa 
dia 29 di december 2023. 


Tambe el a menciona cu pa e problema no por a 
bira mas grandi, nan a busca e causa, nan a isola 
esey pa sigura cu ora subi of suministra back no ta 
bay tin e mesun problema 


Aruba no a yega di experiencia un black out aña 
pasa manera a sucede na aña 2022 caminda a sucede 
tres biaha, un dia 9 di juni 2022 na unda a surgi un 
storing den planta di WEB, cual a causa un black- 
out. Otro dia 22 di augustus 2022 cu tabata debi na 
interupcion den produccion di coriente den planta 
di WEB, un dia 5 di november 2022 e cual tambe 
tabata debi na un fayo den e planta di WEB Aruba 
NV y awor e prome di aña 2024 cu a tuma luga 
ayera 21 di januari. 


Potretnan ta di Facebook page di N.V ELMAR y 
WEB N.V Aruba. 

Pa luna di februari plantanan di RWZI ta wordo privatisa 


Segun Minister Arends 


Diahuebs ultimo Minister 
di Transport, Integridad, 
Naturalesa y Asuntonan 
di Adulto Mayor, Ursell 
Arends, a tene un confer- 
encia di prensa na unda 
durante e ronda di pre- 
gunta di miembronan di 
prensa el a elabora ariba e 
tema di RWZI y a informa 
cu mas tarda pa fin di feb- 
ruari tur e RWZI nan ta 
wordo privatisa. 


Minister Arends a remarca cu 
e problematica di Bubaliplas 
no ta algo di awo. El a splica 
cu desde 1997 ya caba DOW 
a informa gobierno cu RWZI 
a surpasa su capacidad di 
carga y na 2002 caba tabatin e 
prome caso den corte camin- 
da e propietario di un hotel a 
hiba gobierno corte. 


El indica cu na 2018 ora cu e 
no tabata un parlamentario ni 
tampoco un gobernante ai- 
nda el a hiba e tema di RWZI 
como un tema nacional y a 
cuminsa e discusion ariba e 
tema aki. El a sigui splica cu 
na moemnto cu a forma e 
gabinete aki,a palabra con- 
huntamente cu e partner den 
coalicion, cu Prome Minister 
awe, cu parti di loke ta trata 
maneho di desperdicio tanto 
likido y solido lo cay bao di e 


Ministerio di Naturalesa. 


Aunke e operacionnan ta 
wordo supervisa pa DOW, e 
mandatario a indica loke ta 
trata maneho di desperdicio 
likido y solido ta cay bao di e 
Ministerio di Naturalesa. 


Minister Arends a agrega cu a 
traha un comision cu a atende 
cu loke ta trata e privatisacion 
di e RWZI nan y tambe e ca- 
dena di rioolering. Segun el 
a señala, ta bay tin inversion- 
nan cuantioso cu ta bay tuma 
luga, e ley pa privatisacion a 
bay Raad van Advies y a bin 
back caba, y aworaki DWIZ 
ta trahando e nadderrapport. 
Un bes esaki ta cla e ley lo bay 
back Parlamento y, segun el a 
señala, ta premira cu den luna 
di februari esaki lo tuma luga. 


El a menciona cu durante e 
ultimo dianan di 2023, el a 


inverti for di su Ministerio 
un tiki mas cu 400 mil flo- 
rin y conhuntamente cu otro 
instancianan den comunidad 
cu tambe a pledge fondonan, 
nan a haci inversion pa mini- 
malisa e holo conforme e ve- 
redicto di e hues den e caso 
di Amsterdam Manor contra 
pais Aruba 


“Di e forma aki nos ta cum- 
pliendo cu e veredicto y ta 
minimalisa e impacto cu tin 
pa pais Aruba, pero tambe 
full e area aki,” el a remarca. 


E mandatario a resalta cu des- 
de status aparte ta conoci caba 
cu mester bin cambionan pa 
loke ta trata con ta atende con 
e RWZI nan, tin tres RWZI 
actualmente. El a informa cu 
pa februari e RWZI nan lo 
wordo privatisa. 


“Ta bay tin solucion no sola- 


mente a corto plaso, pero 
tambe a largo plaso, con ta 
bay atende cu esaki. E gobi- 
erno aki tin su enfoke pa so- 
lucion y riba esey nos ta keda 
enfoca, pa trece solucionnan 
berdadero pa e comunidad di 
Aruba cu no tin ningun im- 
pacto pa nos economia,” el a 
enfatisa. 


El a resalta cu si gobierno 
cumpli cu loke gobierno a 
compromete su mes pa loke 
ta trata e maneho y inversi- 
onnan cu mester tuma luga 
den RWZI, e ora gobierno 
no necesariamente mester 
paga e dwangsom di dies mil 
florin pa dia te cu un total di 
250 mil florin na Amsterdam 
Manor conforme e veredicto 
di hues den e caso aki. 


E mandatario a indica cu pa 
otro siman e ekiponan cu tin 
na RWZI ta bay ta back den 
funcion, segun loke DOW a 
informa su persona y Prome 
Minister. 


El a agrega cu e inyeccion di e 
bioaugmentation tanto den e 
rioleering como den e planta 
mes tambe ta tumando luga, 
y segun el a señala, esaki ta 
dunando resultado pasobra e 
mal holo provoca pa Bubali- 
plas a minimalisa. 


Minister Arends a indica cu 
dia 30 di januari e tin un re- 
union cu e compania cu ta 
encarga pa traha e bioaug- 
mentation pa Aruba pa asina 
por tin un actualisacion di tur 
e trabaonan cu ta wordo haci 
y cu cual efectividad esakinan 
ta tumando luga. 


“E solucion ta den porta. 


Februari mas tarda RWZI 
ta wordo privatisa pa un 
compania cu ta yama AWSS 
(Aruba Wastewater Sustain- 
able Solution). Nan tin ya 
caba 
compromisonan 
fi- 
nanciero pa inverti den un 
RWZI completamente nobo, 
pero den corto plaso, nan lo 
inverti tambe den un RWZI 
mobil cu por procesa un total 
di 4500 cube di awa,” e man- 
datario a splica. 


El a sigui splica cu e planta 
cu tin ta procesa 4500 cube 
di awa y ta bay bin un planta 
mobil pa procesa e mesun 
cantidad adicionalmente y di 
e forma ey e por acapara tur 
e awa cu ta yega y procesa 
esaki na un nivel cu ta riba 
standardnan 
internacional. 
Mientras tanto ta inverti pa 
desaroya un planta completa- 
mente nobo. 


El a menciona cu durante 
weekend ultimo el a sinta 
cu e propietario di e hotel 
Amsterdam Manor pa nan 
ta na altura kico ta e stapnan 
cu Gobierno di Aruba ta tu- 
mando. 


“Pa mi esaki ta un situacion 
critico. Mi ta asumi mi re- 
sponsabilidad cu hopi mad- 
urez y sigur mi kier brinda 
confiansa tambe. Na final di 
dia ta un biaha bo tin pa gana 
e respet di otro persona, dus 
mi ta asumi mi responsabili- 
dad cu hopi respet y garantisa 
full e sector priva cu e paso- 
nan necesario ta wordo tuma 
pa asina minimalisa e impacto 
di RWZI riba nan operacion 
di negoshi, pero tambe riba 
nos economia,” el a enfatisa. 

Mañan 23 di januari ta ser conmemora e Dia Mundial di 
Libertad 


Importancia di libertad ta 
cu no ta trata di un con- 
cepto so, sino di un mane- 
ra di accion y di pensam- 
ento, libertad ta basa den 
respet pa otro hende y pa 
e persona mes. 


Libertad ta concedi como un 
derecho humano fundamen- 
tal di e personanan, referi na 
facultad di individuonan pa 
eligi nan manera di biba, di 
pensa y di actua den e socie- 
dad di un manera responsa- 
bel, sin obligacionnan. 


E celebracion aki tin relacion 
cu algun hechonan relevante 
cu a sucede na nomber di lib- 
ertad, venciendo sclavitud y 
opresion. 


Esaki por ta un di e derecho 
mas importante di bida, ta 
p’esey cu ta merece un dia pa 
celebr’e, den caso aki, cada 
23 di januari ta recorda Dia 
Mundial di Libertad, pero pa 
ki motibo e ta ser conmem- 
ora? 


Esaki ta pa motibo cu un 23 
di januari na 1954 na Taiwan, 
aproximadamente 
22.000 
prizonero di guera, soldaat- 
nan di ehercito Comunista 
Chines y Koreano cu tabata 
deteni no tabata kier bay back 
na nan pais ya cu nan tabata 
busca nan libertad. Den un 
trabou conhunto na Korea 
nan a logra nan libertad. 


Coincidencia di destino, un 
hecho importante tambe a 
sucede e mesun dia pero na 
aña 1958 na Venezuela ora e 
pueblo a lanta contra e dicta- 
dura militar di Juan Vicente 
Gomez cu tabatin na e pais 
aki. 


Acontecimentonan 
manera 
esakinan a demostra cu no 
ta posibel alivia of elimina e 
confrontacion entre sclavitud 
bao comunismo y libertad 
bao democracia por medio 
di negociacionnan. Di otro 
banda e situacion actual na 
mundo a move e pueblonan 
pa lanta di e menasa di co- 
munismo, por lo tanto e de- 
saroyo lihe di Movemento di 
Dia Mundial di Libertad ta 
un forsa natural cu ta crece 
den e tempo. 


Opcion y capacidad di eligi ta 
algo hopi aprecia, tin libertad 
di decision ta un desafio cu 
ta implica di ta responsabel, 
pero tambe mester di balor y 
curashi. 


Mas importante ta pa tene 
na cuenta cu libertad mester 
ta basa tambe den respet pa 


otro hende, pero principal- 
mente pa nos mes. Ta liber 
mester ta un derecho di tur 
ser humano, tuma accion cu 
responsabilidad ora nos tin’e 
tambe ta importante. 


E libertad ta yega na person- 
anan a traves di: 
- Musica: cu ta un forma di 
comunicacion y di identifi- 
cacion di tur ser humano. Pa 
e motibo ey, historicamente 
musica ta ser usa como un 
arma den defensa di e liber- 
tad. 
- Literatura: Ta e paspoort pa 
drenta den un bida mas am- 
plio, den e zona di libertad. 
Literatura ta libertad special- 
mente awor cu balornan pa 
lesa ta ser desafia hopi. 
- Ciencia: E duda, observa- 
cion, medicion, rasonamen- 
to, contraste di ideanan ta 
atributonan di sociedadnan 


liber y di studio cientifico. 
P’esey libertad y ciencia ta 
compañero y ta complementa 
otro. 
- Naturalesa: Entorno fisico 
den cual personanan ta move, 
esun cu nan ta cuida y ta pro- 
tege y no ta imprescidible. Ta 
e limite y e marco di e liber- 
tad. Personanan ta busca pa 
ampli’e modific’e, mehor’e, 
incluso hasta destrui’e, pero 
e naturalesa ey ta indiferente 
na accion di personanan y ta 
garantisa e libertad. 


E dia aki ta pa reflexiona y 
celebra un ocasion di gloria 
cu ta simbolisa e triunfo di 
libertad riba sclavitud, a bira 
un candela di speransa pa 
pueblonan cu te ainda ta bus- 
ca nan libertad, ademas ta un 
señal di luz pa mundo henter 
dedica na libertad. 


LOCAL 
A6 


Dialuna 22 Januari 2024 


Durante 11 fecha di Baki den Bario 2023 a colecta 781 baki di desperdicio 


Durante conferencia di prensa si- 
man pasa, Minister di Transporte, 
Integridad, Naturalesa y Asun- 
tonan di Adulto Mayor (TINO), 
Ursell Arends a elabora ariba e 
iniciativa di Baki den Bario cual 
ta forma parti di e campaña na- 
cional Limpi Limpi. 


E ministro a cuminsa na duna re- 
sumen di Baki den Bario 2023. Du- 
rante e 11 fechanan di Baki den Bario 
2023 a conta mas cu 4998 vehiculo cu 
a bin haci uso di e evento y a logra 
colecta 781 baki di desperdicio. Tene 
na cuenta cu e cantidad di vehiculo ta 
exclui e conteo di e prome actividad 
na San Nicolas. 


Segun Minister Arends e tabata 11 dia 
intensivo, unda cu di madruga e team 
a prepara na e localidad. Un team cu 
pa oras largo riba pia den solo cay- 
ente a para cla pa yuda e comunidad. 
Esaki ta un esfuerso conhunto pa por 
a atende un averahe di 500 vehiculo 
cu a trece nan sushi. “E team di Baki 
den Bario a demostra sincronisacion 
y dedicacion cual sigur nos ta orguy- 
oso di mira,” Minister Arends a reac- 
ciona. 


Parti di e meta di campaña nacional 
Limpi Limpi, bou di cua Baki den 


Bario ta forma parti di, ta pa conscien- 
tisa nos habitantenan acerca di e pro- 
cesamento responsabel di desperdi- 
cio. E gran acogida di Baki den Bario 
den nos comunidad ta un muestra cu 
Aruba ta cla pa separa y adopta habi- 
tonan mas sostenibel di anda cu nos 
desperdicio. 


Durante 2024 nos lo organisa Baki 
den Bario un biaha pa luna, na dife- 
rente districto/bario. Diaranson si- 
man pasa Minister Arends a reuni 
cu e partnersnan pa haci evaluacion 
y scoge e dianan pa 2024. Districto 
y localidad cu a scoge ta basa riba e 
experiencia di ultimo aña pero tambe 


datos y experiencia di pasado, relatan- 
do na desperdicio produci den cada 
bario cual ta inclui cantidad di vivi- 
enda/famia den e bario. 


“Mi a tuma e decision pa continua cu 
Baki den Bario despues di a analisa 
sentimentonan den nos comunidad 
cu ta expresa e necesidad pa e iniciati- 
va aki y basa riba demostracion cu nos 
comunidad ta dispuesto pa separa. 
Nos ta dispuesto pa transiciona pa un 
maneho di desperdicio cu ta cuadra 
cu e tempo cu nos ta bibando aden. 
Maneho di desperdicio ta keda un re- 
sponsabilidad comparti. Gobierno di 
Aruba ta facilita manera pa deshaci di 


bo desperdicio y abo como ciudadano 
mester haci di bo parti pa separa y de- 
posita esaki debidamente pa wordo 
procesa. No solamente durante e ac- 
tividad di Baki den Bario pero mester 
ta consciente di bo desperdicio tur 
dia,” Minister Arends a enfatisa. 


Ariba e website www.limpi.aw por 
haya tur informacion di e fechanan di 
Baki den Bario 2024 y tambe pa mas 
informacion di unda pa hiba bo des- 
perdicio. 


E prome dia di Baki den Bario pa e 
aña aki lo ta 27 di januari 2024 na 
Compleho Deportivo Pos Chikito. 
Orario ta keda di 7’or pa 11’or di 
mainta. Prepara y separa bo desperdi- 
cio di antemano. 


Ministerio di Naturalesa lo sigui e 
proceso di Baki den Bario di cerca 
pa asina keda mehora e actividad y su 
efectonan ariba nos isla. 


Minister Arends a termina gradici- 
endo tur cu a contribui na Baki den 
Bario pa nan trabou grandi y signifi- 
cativo. Aruba henter a tuma un paso 
importante den e bon direccion y 
hunto nos lo crea un isla cu un mane- 
ho di desperdicio mas sostenibel y re- 
sponsabel. 


MANA preparando pa presenta arte contemporaneo Arubano y 
internacional 


E Modern Art Gallery y Labo- 
ratorium di Museo Arkeologico 
Nacional di Aruba (MANA) ta 
conoce renobacion danki na fon- 
donan di TPEF. MANA ta pre- 
para asina pa por presenta arte 
contemporaneo Arubano y inter- 
nacional. 


Dialuna mainta Ministernan Maduro 
y Oduber den presencia di Director- 
nan di MANA y Oficina di Monu- 
mento y representantenan di TPEF, a 
firma cu e compania Van Kessel cu lo 
percura pa e trabaonan di renobacion. 
Esaki ta e di tres proyecto di manten- 
cion cu fondonan TPEF ta cubri na 


MANA pa asina e museo por keda un 
luga bunita pa local y bishitante cera 
conoci cu nos herencia cultural. Im- 
portante ta cu e mantencion aki biaha 
ta encera tambe e edificio cu ta des- 
tina pa expone arte contemporaneo, 
un necesidad cu ta existi bou di nos 
artistanan local. 


Minister di Cultura, Xiomara Madu- 
ro ta gradici colega Minister di Tur- 
ismo, Dangui Oduber, ehecutivonan 
di e fondo TPEF, Oficina di Monu- 
mento, Van Kessel y MANA pa e bon 
cooperacion pa haci e mantencion na 
MANA un biaha mas posibel na bi- 
enestar di Aruba su herencia cultural. 

Ausencia debi na enfermedad a baha pa prome biaha den nuebe aña 


Hulanda: 


(NLTimes)--E averahe anual di ausencia debi 
na enfermedad a cay aña pasa pa prome bi- 
aha desde 2014. Na 2023, e grado di ausencia 
tabata para na 4.6%, compara cu 4.7% na 2022. 
Esey a ser reporta pa e proveedonan di salud 
ocupacional y servicio di siguridad ArboNed 
y HumanCapitalCare, ambos parti di Hu- 
manTotalCare y conhuntamente sirbiendo 
rond di 1 miyon empleado. 


Despues di varios aña den cual e coronavirus tabata 
tin un efecto grandi riba ausencia, awo ta tempo pa 
cambia e enfoke atrobe pa preveni empleadonan di 
tin mester di meld ziek, segun e proveedornan. 


Jurriaan Penders, dokter di compania y director di 
asuntonan medico na HumanCapitalCare, a bisa 
cu trendnan usual periodico den ausencia a regresa 
na 2023. “Ta parce cu nos ta poniendo e aumento 
skerpi di e ultimo aña tras di lomba. Cu e desplega- 
mento di recursonan adecua, nos por purba man- 
tene e caida ey. Por medio di ta alerta na kehonan 
relata na stress, ausencia di largo plaso por ser pre- 
veni of corta.” 


E trend aumentante di ausencia di largo plaso debi 
na kehonan psicologico a continua na 2023. P’esey 
e prevencion di ausencia psicologico lo keda un 
punto di enfoke importante pa 2024. Mas cu un 
den cada cinco dia di ausencia tabata debi na ke- 


honan relata na stress. “Dunadonan di trabao y em- 
pleadonan ambos tin un rol pa hunga den esaki,” 
segun Penders. 


Na december, e cantidad di reportahenan di enfer- 
medad a reduci, parcialmente debi na dianan di fi- 
esta. Ausencia a aumenta atrobe despues di dianan 


di fiesta. Segun Penders, no tabatin cuestion di un 
“Blue Monday effect” rond di e tercer dialuna na 
januari. Dialuna ta e dia di siman riba cual tin hopi 
reportahe di enfermedad, cu e peak na 2023 dialuna 
dia 11 di december. Den e evaluacion di dialunan- 
an cu e mas reportahenan aña pasa, Blue Monday 
tabata na di 22 luga. 


Polucion di aire y politica ta causa retonan tranforentisa na Sur Asia 


(AP)--E aire ta hole kima na Lahore, un ciu- 
dad na Pakistan cu tabata famoso pa su har- 
dinnan pero awo a bira notorio pa su calidad 
di aire teribel. 


Niebla toxico a enferma diesmiles di hende duran- 
te e ultimo lunanan. Vuelonan a ser cancela. Yobida 
artificial a ser desplega na december pa combati e 
niebla, cual tabata e prome biaha cu esaki a ser con- 
duci. Pero ta parce cu nada ta trahando. 


Lahore ta den un area “airshed” unda polutantenan 
for di industria, transportacion y otro actividadnan 
humano ta keda pega debi na clima local y topo- 
grafia pues nan no por dispersa facilmente. Airshed 


tambe ta contribui na polucion transforentisa. Bao 
cierto condicion di biento, 30% di polucion den e 
capital Indio, New Delhi, por bin for di e provin- 
cia Punjab di Paksitan, unda Lahore tae capital. Tin 
seis area airshed na Sur Asia, cual ta hogar di hopi 
di e ciudadnan mas poluciona na mundo. 


Expertonan ta haciendo un yamado pa cooperacion 
transforentisa entre paisnan manera Pakistan, Ban- 
gladesh y India pa adresa polucion di aire hunto en 
bes di traha na silos a base di ciudad pa ciudad. Pero 
esaki ta un yamado dificil mirando e tension entre 
e regionnan aki. 


Relacion entre India y Pakistan ta kibra. Nan in- 


teraccion ta yena cu animosidad y sospecho. Nan 
a bringa den tres guera, a establece ehercitonan y a 
desaroya armanan nuclear. Restriccionnan di biahe 
y burocracianan hostil ta mantene hende for di cru- 
sa e frontera pa vakantie, estudio of trabao, aunke 
e paisnan ta haci excepcion pa peregrinacionnan 
religioso. 


E causanan y problemanan ta mescos ambos banda 
di e frontera Indio-Pakistani, pues no tin sentido 
pa un provincia implementa medidanan si un pro- 
vincia den bisindario na e otro banda di frontera 
no ta adoptando e mesun practicanan. Forumnan 
internacional y regional ta ofrece oportunidadnan 
pa discusionnan honesto tocante polucion di aire, 
hasta si gobiernonan no ta trahando hunto directa- 
mente of publicamente. 


“Maneho di airshed mester un plan regional, segun 
analista Pakistani Abid Suleri, for di e NGO Sus- 
tainable Development Policy Institute. “Pero 2024 
ta un aña di eleccion na India y Pakistan, y coopera- 
cion entre gobiernonan no a yega e nivel ey.” 


Pakistan falta algun siman pa vota den un eleccion 
parlamentario nacional. Te awo, solamente e ex- 
minister di asunto den exterior y lider di partido 
politico Bilawal Bhutto Zardari a priminti inver- 
sionnan den adaptabilidad di clima, siguiendo e 
inundacion cu a resulta den mas cu 1,700 hende 
morto. 


Na India, polucion di aire no ta un asunto impor- 
tante cu hendenan lo bay vota p’e, segun Bhargav 
Krishna, un fellow Sustainable Futures Collabora- 
tive think-tank na New Delhi. Pero e experencia 
of efecto di clima por haci hende mas consciente 
tocante con nan ta vota. 

Escasez di personal y recurso ta afecta programa diario den prison na 
Corsou 


(CuraçaoChronicle) – Riba pa- 
pel, e Centro di Detencion y 
Coreccion di Corsou (SDKK) tin 
un programa diario pa e deteni- 
donan, pero den practica, esaki 
apenas ta wordo implementa pa 
motibo di escasez di personal y 
recurso financiero, segun e Raad 
voor Rechtshandhaving. 


E programa diario aki, diseña pa man- 
tene e detenidonan ocupa y asisti den 
nan rehabilitacion, ta inclui educa- 
cion, trabao, deporte y recreacion. 


Comite Europeo pa Prevencion di 
Tortura y Trato of Castigo Inhumano 
of Denigrante (CPT) ta enfatisa cu 
actividadnan asina ta crucial pa trato 
humano den prison. Sinembargo, 
den SDKK, cu capacidad pa aproxi- 


madamente 400 detenido, tin apenas 
dos supervisor di actividad, y e oferta 
educativo ta limita pa motibo di falta 
di recurso. 


Minister di Husticia a indica cu Con- 
seho di Minister a aproba un plan 
pa recluta mas personal pa SDKK. 
Sinembargo, e escasez di empleado, 
specialmente den seguridad y servi- 
cio medico, ta keda un reto. Esaki ta 
resulta den oportunidadnan limita pa 
trabao y recreacion pa e prisonero- 
nan. Apenas mita di e detenidonan 
tin acceso na trabao, mientras e reto 
ta pasa mas tempo pafo di nan cel di 
loke ta legalmente stipula. 


Cuido medico tambe ta sufri di es- 
casez di empleado. Detenidonan 
nobo no semper ta ricibi e chekeonan 


medico rekeri dentro di 24 ora, y no 
ta cla con lihe ta procesa solicitudnan 
medico. 


Raad voor Rechtshandhaving ta en- 
fatisa cu mehora e situacion ta esen- 


cial pa tanto e bienestar di e deteni- 
donan y e seguridad general dentro di 
e prison. Ta haci un yamado pa accion 
pa atende escasez di empleado y me- 
hora calidad di e programa diario. 


Bureau di Investigacion Forensico ta habri na Corsou 


(CuraçaoChronicle) - Burea di 
Investigacion Forensico Nacional 
Hulandes (NFO) ta habriendo 
un sucursal na Corsou pa duna 
miho servicio na clientenan den 
region Caribense. E organisacion 
a anuncia esaki riba su website. 


Recientemente NFO a sostene e 
team di Knoops Advocaten den caso 
di revision Rombley. 


E expansion ta un respuesta na e de- 
manda creciente pa servicionan fo- 
rensico den region Caribe. 


E sucursal nobo ta enfoca riba varios 
tipo di investigacion forensico, in- 
cluyendo investigacion digital, anali- 
sis di skirbimento na man, investiga- 
cion di imagen, y investigacion riba 
heridanan y causa di morto. 


“Cu NFO Caribe nos ta miho ca- 
pacita pa responde na e necesidadnan 
specifico di nos clientenan den region 
Caribe,” segun un vocero di NFO. 
“Esaki ta permiti nos reacciona mas 
rapido y efectivamente riba asun- 
tonan forensico.” 


NFO a hunga un rol clave den vari- 
os caso notorio den region Caribe, 


manera e caso Rombley na Corsou 
den colaboracion cu Knoops Advo- 
caten. 


NFO tambe a hunga un rol den e 
investigacion rond di e takeover fra- 
casa di refineria Isla di Corsou, unda 
tabatin falsificacion di documento 
financiero den proceso di Caribbean 
Petroleum Refinery (CPR). 


NFO Caribe ta traha di cerca cu e 
sede existente na Hulanda pa com- 
parti conocemento y recurso. “Nos 
ta anticipa pa drenta den colabo- 
racionnan nobo y reforsa nos rela- 
cionnan existente den e region aki,” 
segun vocero di NFO. 


A firma Letter of Intent pa logra un pakete di acuerdo pa facilita negoshi 
entre Corsou y Surnam 


(CuraçaoChronicle) - Awe e min- 
ister di Asunto Exterior di Sur- 
nam, Albert Ramdin ta bay yega 
Corsou como parti di un bishita 
oficial riba invitacion di minister 
di Desaroyo Economico di Cor- 
sou, Ruisandro Cijntje. Durante 
e bishita, Ramdin ta bay firma un 
Letter of Intent hunto cu Cijntje 
pa inicia e proceso di negocia- 
cion pa un pakete di acuerdo den 
areanan di industria, comercio 
y inversion entre Corsou y Sur- 
nam, como tambe aumenta coop- 
eracion tecnico den otro areanan 
relevante pa ambos pais. 


Otro puntonan altamente importante 
pa keda concretisa door di e Letter 
of Intent ta inclui intencion pa esta- 
blece un acuerdo comercial bilateral 
den forma di un acuerdo comercial di 
Alcance Limita entre e dos pais, y un 
acuerdo fiscal bilateral entre Corsou y 


Surnam den colaboracion cercano cu 
minister di Finanzas. 


E significancia di e momento aki ta 
den e hecho cu a pesar di relacion y 
laso historico entre ambos pais, e Let- 
ter of Intent aki ta marca e prome bi- 
aha cu nan ta bay establece relacion 
comercial formal desde 10-10-10. 
Surnam ta un aliado comercial, social 
y cultural extremadamente impor- 
tante pa Corsou. Tin lasonan fuerte 
historico entre Corsou y Surnam bay- 
endo back siglos, haciendo e valioso 
pa reforsa e conexionnan aki. Den bi- 
sta di esaki, ta un placer pa ricibi min- 
ister Ramdin na Corsou e siman aki y 
contribui na e intencionnan pa conti- 
nua colabora y coopera pa un futuro 
yen di posibilidad pa ambos pais. 


Ademas di e LOI, Ramdin ta bay tin 
bishita di cortesia cu Gobernador, 
prome minister, presidente di Parla- 
mento y varios otro minister y dig- 
natario. E tambe ta bay tin contacto 
cu Sector Financiero Internacional y 
miembronan di e diaspora. 

Jetten y ex-minister Kamp ta discuti tocante presidencia di fraccion liberal 
den Parlamento Europeo 


(NLTimes)--Lider di D66 
Rob Jetten y ex-minister 
y parlamentario Europeo 
pa VVD Henk Kamp a bay 
den un discusion verbal 
tenso diadomingo tocante 
e presidencia di e fraccion 
liberal den e parlamento 
Europeo. 


E debate tenso entre Jetten y 
Kamp a tuma luga riba e pro- 
grama di television WNL op 
Zondag y a rondona e presi- 
dencia di e grupo parlamen- 
tario, cual awo ta bay encargo 
temporal di miembro di VVD 
Malik Azmani. D66 no ta di 
acuerdo cu Azmani como un 
presidente permanent di e 
fraccion liberal. 


D66 no kier Azmani como 


lider di grupo pasobra VVD ta 
negociando un gabinete nobo 
cu PVV na Hulanda. Segun 
Jetten, esaki ta un “practica 
comun” dentro di e Aliansa 
di Liberalnan y Democraat- 
nan na Europa. Si un di e 
miembronan di e grupo aki 
cuminsa traha cu partidonan 
extremista den nan pais, mes- 
ter investiga si un partido asi- 
na ta pertenece na e fraccion 
liberal, Jetten a bisa. 


Segun e lider di D66, esaki 
a pasa prome ora partidonan 
liberal na Scandinavia a uni 
forsa cu populistanan extre- 
mo. Ademas, Jetten a yama e 
eleccion Europeo di e aña aki 
un “bataya pa Europa.” Riba 
e programa di television el 
a adverti contra partidonan 


derechista extremista na Bru- 
selas y Giorgia Meloni, Vik- 
tor Orbán como tambe Geert 
Wilders. “Esakinan ta partido 
cu kier destrui Union Eu- 
ropeo di paden,” e lider di 


D66 a bisa. 


Kamp a ataca Jetten feroz- 
mente y D66 den e contexto 
aki. E miembro di VVD ta 
hay’e ridiculo cu “e club iski- 


erdista liberal D66 ta cues- 
tionando di VVD ta pertenece 
den e grupo Europeo aki. 
Nos ta e base di e grupo par- 
lamentario Europeo, nos ta 
tres biaha mas grandi cu D66, 
ainda nos ta den Tweede 
Kamer, nos a yuda construi 
cooperacion Europeo-liberal. 
Rutte tabata un di e campe- 
onnan mas grandi di e coop- 
eracion aki.” 


Segun Kamp, e negocia- 
cionnan pa un gabinete nobo, 
den cual VVD ta envolvi, ta 
“absolutamente ningun ar- 
gumenta pa tuma un decision 
streng riba VVD den e grupo 
liberal Europeo. Mi ta kere 
cu D66 mester ta contento di 
ta parti di e grupo aki.” 


Tormenta Isha: Mas alerta di biento code 
Oranje pa Noord-Holland y Waddeneilanden 


(NLTimes)--E alerta di 
clima publica den antici- 
pacion di Tormenta Isha 
a ser intensifica pa algun 
region di Hulanda diado- 
mingo atardi. Un periodo 
aumentante di rafaganan 
di biento fuerte tabata an- 
ticipa pa dal Noord-Hol- 
land, e Waddeneilanden y 
e Waddenzee diadomingo 
anochi y awe mainta. 


E alerta di code oranje mas 
severo a ser publica pa e re- 
gionnan ey for di 2or di 
mainta te cu 8or di mainta y 
lo ser cay bao di e adverten- 
cia code geel ambos prome y 
despues di e bentana di orario 
ey. “Debi na Tormenta Isha, 
rafaganan di biento fuerte di 
100-110 km/ora ta anticipa,” 


segun KNMI, e instituto me- 
teorologico Hulandes. “Esaki 
por causa daño y peliger debi 
na mata cayendo y obhetonan 
bulando.” 


Henter Hulanda lo cay bao 
di un alerta di code geel pa 
bientonan fuerte y rafaganan 
di biento fuerte. Ora e alerta 
aki ta den efecto, te cu 90 ki- 
lometer di rafaga di biento lo 
supla den e regionnan mas 
aden. 


Den mayoria luga, e adver- 
tencia di code geel a cum- 
insa ora e holoshi dal 12or di 
marduga y dialuna a drenta, 
aunke el a cuminsa dos ora 
prome na Friesland, Noord- 
Holland, y Waddeneilanden 
y Zuid-Holland. Na Zee- 


land, e alerta a tuma efecto 
for di 11or di anochi. 


“For di dialuna mainta e bi- 
entonan lo aumenta rapida- 
mente y e rafaganan fuerte lo 
disparce.” Tur alerta lo mester 
a vence tur caminda pa 9or of 
10or di mainta awe, depen- 
diendo e region. A calcula 
cu si Tormenta Isha dal Hu- 
landa manera anticipa, esaki 
lo ta e di cuatro tormenta pa 
causa recalada desde cu win- 
ter a cuminsa, y e segunda 
tormenta di aña. Te awo, un 
total di cinco sistema di clima 
categorisa como tormenta 
a dal al menos un region na 
Hulanda desde e comienso di 
e temporada di tormenta na 
october. 


Tormenta Henk a pasa Hu- 
landa dia 2 y 3 di januari, 
un siman despues di Gerrit. 
Un siman prome cu esey, Pia 
tambe a pasa den casi henter 
e pais. E pio di Tormenta Elin 
a scapa mayoria di Hulanda, 
afectando mas tanto e Wad- 
deneilanden. 


Prome cu winter, e tor- 
menta yama Ciarán tambe 
a causa daño extensivo na 
comienso di november. Un 
luna prome, Babet a scapa 
Hulanda mientras el a pasa 
for di e Islanan Britanico pa 
Dinamarca y Suecia. 


Potret cortesia di KNMI. 

Senador Colombiano cu tabata mediado pa libera rehennan di FARC, Piedad 
Cordoba a fayece 


(RFI) - E politico Co- 
lombiano, congresista di 
Pacto Historico, a fayece 
diasabra ultimo na un cli- 
nica na Medellin, dianan 
prome cu e lo a cumpli 68 
aña pa via di un ataca di 
curason. E tabata conoci 
pa su lucha di logra un sal- 
ida negociabel pa e con- 
flicto arma, semper tabata 


un figura polemico. 


Colombia a perde un di su 
politiconan mas controversial 
y representativo na mesun 
momento. Conoci pa su lu- 
cha pa logra un salida nego- 
ciabel pa e conflicto arma cu 
e guerrilla di FARC na e mo- 
mento ey y pa su participacion 
den negociacionnan pa libera 


e rehennan di e grupo arma 
aki, Piedad Cordoba a fayece 
na Medellin diasabra ultimo. 
Presidente di e pais Gustavo 
Petro, a confirma e noticia 
señalando “como congresista 
ma conocel’e y como senador 
a muri. Un liberal berdadero 
a muri.” 


Den e decada di aña 2000, 


durante gobierno di Alvaro 
Uribe (2002-2010), Cordo- 
ba, cu na e momento ey taba- 
ta senador pa Partido Liberal, 
a sirbi di mediador, hunto cu 
e ex-presidente Venezolano 
Hugo Chavez pa libera varios 
persona cu tabata secuestra pa 
guerrilla di FARC. 


Debi na su activismo pa iski- 
erda, na 2010 e procurador 
general Colombiano na e 
momento ey, Alejandro Or- 
doñez, a kit’e for di su fun- 
cion y a inhabilit’e pa 18 aña 
pa eherce un funcion publico. 


E politico naci na Medellin 
na 1955, tabatin varios aña 
den e sombra pero despues 
cu su condena a ser anula el 
a bay back den politica aten- 
diendo un yamada di e presi- 
dente actual di iskierda Gus- 
tavo Petro. 


Su relacion cu e guerrilla 
FARC tabata hopi contro- 
versial, y varios biaha a bira 
obheto di investigacion. Na 
2022, el a ser acusa pa un 
ex-asesor di dje di retrasa e 
liberacion pa haya mas ben- 
eficio politico. Corte Supre- 
mo di Husticia a reconoc’e 
como victima di siguimento 
y tapgesprek ilegal den su co- 


municacion cu gobierno di 
Uribe. E mesun corte ey ta- 
bata investigando Cordoba pa 
enrikece su mes ilegalmente. 


Di otro banda, varios diri- 
gente politico Latino Ameri- 
cano a lamenta e fayecimento 
di e senador manera e presi- 
dente di Venezuela, Nicolas 
Maduro “Kerida amiga Pie- 
dad, cuanto bataya bo a mes- 
ter enfrenta y libera pa bo pa- 
tria. Guerero incansabel y un 
di e muhe mas balente cu mi 
a conoce, un revolucionario 
grandi, luchado, defensor di 
derechonan humano y di e 
paz di e pueblo,” el a skirbi 
riba e red social X. 


Presidente di Cuba, Miguel 
Diaz-Canel, tambe a reac- 
ciona riba X y a manda “su 
condolencia na famia y ami- 
gonan di e senador Piedad 
Cordoba,” di ken a bisa cu 
“durante hopi aña a traha pa 
Paz di Colombia y tabata un 
bon amigo di Cuba.” 


Ex-presidente 
Argentino 
Cristina Fernandez di Kirch- 
ner a expresa cu Cordoba, 
ken a muri cu 68 aña tabata 
“un dirigente politico Latino 
Americano comprometi cu e 
paz di Colombia stima.” 


Ecuador a confisca narco submarino cu tabata transporta un carga di 
cocaina cu un balor di 50 miyon dollar 
(Infobae) - Autoridadnan 
maritimo di Ecuador di- 
asabra ultimo a confisca 
un semi sumergible cu un 
carga miyonario di cocai- 
na cerca di e provincia di 
Esmeraldas y a detene tres 
ciudadano Colombiano. 


Den un operativo coordina 
cu Armada di Colombia, a 
logra confisca e artefacto aki 
di 15 meter di largura y cu- 
atro motor Yamaha di 75HP, 
carga cu 161 saco grandi, cu 
un peso di 3.2 ton di substan- 
cia suheto na fiscalisacion, 
segun Forsa Arma a señala de 
un comunicado. 


Despues di analisis respec- 
tivo, e substancia a sali posi- 
tivo pa clorhidrato di cocaina 
cu un balor aproxima di 50 
miyon dollar. 


Den un video publica riba e 
cuenta di X di e hefe di in- 
vestigacion antidroga di polis, 
teniente Juan Carlos Gines, a 
splica cu e embarcacion arte- 


sanal tabata transporta 3 stra- 
nhero cu a ser deteni ora nan 
tabata circula den un zona 
economico exclusivo mari- 
timo. 


E personanan deteni a ser 
identifica pa e agente cu e 
nombernan di Arlin G, Jose 
C y Victor O, asina como 
tambe e cargamento a ser en- 
trega na polis pa e proceso le- 
gal corespondiente. 


Despues di e operativo, tanto 
esnan deteni como “e car- 
gamento cu substancianan 
suheto na fiscalisacion” a pasa 
na disposicion di Polis Na- 
cional di Ecuador “pa proceso 
legal corespondiente.” 


Na november di 2023, un 
embarcacion similar cu un 
carga di 5 ton di droga tam- 
be a ser confisca na un zona 
maritimo di Galapagos y na 
2022 otro cu 2 ton na e me- 
sun luga. 


Presidente di Ecuador, Dan- 


iel Noboa a duna su declara- 
cion tocante esaki y a bisa cu 
na e momentonan aki Ecua- 
dor a bira un centro di logis- 
tica den e cadena di trafico 
di substancia ilicito debi na 
condicionnan manera dol- 
arisacion, vianan di comuni- 
cacion adecua y industrianan 
prospero. 


E realidad aki a aumenta 
hopi, ademas, di e violencia 
na nivelnan sin precedente na 


e pais Andino cu tin un esta- 
do di excepcion implementa 
y un declaracion di conflicto 
interno arma, cu e cual gobi- 
erno a declara e guera na or- 
ganisacionnan criminal cu a 
califica di “terorista.” 


Diabierna ultimo, unidad 
di antinarcotico di Polis di 
Ecuador a confisca mas di 
400 kilo di cocaina cu tabata 
scondi den dos pickup na 
provincia di Santa Elena, se- 


gun informacion di coronel 
Jaime Ruales. 


Siman pasa tabatin un ola di 
atentado y di accionnan vio- 
lento atribui na e gruponan 
ey, cu a inclui secuestro di 
polisnan, asesinato, artefacto 
explosivo, 
autonan 
kima, 
enfrentamentonan den pri- 
zon cu 200 rehen y e tuma 
di un canal di TV di parti 
di hombernan cu cara tapa 
arma, cu awor ta deteni. 

Jamaica: Polis ta aresta ex-Parlamentario pa morto di su esposa 


(AP) — Un ex-parlamentario di 
Jamaica a keda deteni y nombra 
como sospechoso den morto di su 
esposa, segun polis a informa. 


Jolyan Silvera a ser hiba den custo- 
dia despues cu un autopsia a deter- 
mina cu su esposa, Melissa Silvera, 
no a fayece di causanan natural na 
november, sino di posibel heridanan 
di bala, polis a bisa durante weekend, 
referiendo na e desaroyo como un 
“descubrimento mayor.” 


Como resultado, a eleva a investiga- 
cion na posibel homicidio, oficialnan 
a bisa. 


A haya Melissa Silvera morto na su 
cas na november. 


Fitz Bailey, comisionado interino di 
polis pa crimen, a bisa cu autoridad- 
nan ta “satisfecho…cu tin suficiente 
evidencia pa presenta un posibel pro- 
cesamento criminal.” 


Ainda no a acusa Silvera formalmente. 
No tabata inmediatamente conoci si 
e tin un abogado. Como resultado, e 
investigacion a ser cambia pa un posi- 
bel asesinato, segun oficialnan. 


Haiti: Seis soeur secuestra mientras nan tabata biaha riba bus 


(AP) — Seis soeur a keda secues- 
tra den weekend na Haiti mien- 
tras nan tabata biaha riba bus 
door di e capital, segun lidernan 
religioso. 


E soeurnan tabata compaña pa un 
cantidad no identifica di hende riba 
e bus kende tambe a keda secuestra, 
segun un declaracion di Conferencia 
Haitiano riba e Religioso. A bisa cu e 
soeurnan ta for di e Congregacion di 
Zuster di St. Anne. 


E congregacion no a responde na 
mensahenan pa comentario. No ta- 
bata inmediatamente conoci kende 
tabata responsabel pa e secuestronan 
den weekend, maske gangnan ta con- 
trola aproximadamente 80% di Port- 
au-Prince y ta culpa nan pa miles di 
secuestro. 


E conferencia a bisa cu demasiado 
secuestro ta tumando lugar na Haiti 
y ta yenando almanan di hende “cu 
tristesa y miedo.” 


Aña pasa, como 3mil persona a keda 
reporta como secuestra, segun esta- 
disticanan di Nacionnan Uni. 


E soeurnan ta e victimanan di se- 
cuestro di perfil halto mas recien 
reporta na Haiti. Fin di november, 
conocido dokter Haitiano, Dr. Doug- 
las Pape a keda secuestra na Port-au- 
Prince. Ainda e no a keda libera a 
pesar cu a paga varios rescate, segun 
reportahenan den medionan di co- 
municacion local. 


Na october 2021, 17 miembro di un 
organisacion religioso Mericano a 
keda secuestra y despues libera, algun 
di nan despues di dos luna di captura. 


Venezuela: Cu ley di ONG, regimen ta criminalisa ayudo 


(NTN24) - “Ya nan a cuminsa 
yora,” diputado Diosdado Cabel- 
lo a sigur den su programa ‘Con el 
mazo Dando’, referiendo na e ad- 
vertencianan di organisacionnan 
nacional y internacional cu ta de- 
nuncia cu, cu e proyecto nobo di 
ley pa regula ONG, ta busca pa 
criminalisa ayudo. 


Paisnan di henter mundo ta permiti 
Organisacionnan no-Gubernamen- 
tal pa traha, forma y yuda den dere- 
chonan cu ta den riesgo, segun e caso. 
Igual na Venezuela, pero special- 
mente den ultimo dies aña, cu e em- 
peoramento di e crisis humanitario, e 
ONG a sirbi di auxilio den distinto 
materia manera salud y defensa di 
derecho. 


Ta e ONGnan cu a lanta e registro 
di derechonan vulnera of violenta na 
Venezuela, memey di falta di institu- 
cion independiente, falta di transpar- 
encia den cifranan oficial, subordi- 
nacion y control di autoridadnan di 
institucionnan di estado pa regimen 


chavista. 


Den e marco aki, awo ta e propio 
ONGnan cu ta den mira di chavis- 
mo, cu a diseña un ley pa tur di nan, 
incluso esnan mas bieu, registra for di 
cero y duna cuenta riba fondonan cu 
ta ricibi for di exterior. 


Pero mirando e declaracionnan di e 
mesun voceronan di e regimen, in- 
tencion ta pa regular e actividad, ya 
caba precario, cu ta eherce na e pais, 
pasobra e promotornan di derecho 
ta keda acusa di ta “conspirando”, 
manera e propio Diosdado Cabello a 
sigura. 


Nicolas Maduro y su Asamblea Na- 
cional ta promove un ley cu lo elimi- 
na tur ONG na e pais. Obligando nan 
pa registra den un proceso for di cero, 
siendo cu decenas ya a registra den 
democracia y ta cumpli cu ley. 


Ta bay controla tur ONG y asocia- 
cion di Venezuela. 


ONG cu ta considera fuera di orden 
ta bay enfrenta multa, cancelacion y 
hasta cargonan penal. 
Ta bay aumenta criminalidad y per- 
secucion contra defensornan di dere- 
chonan humano. 
Tin un efecto intimidante riba socie- 
dad civil y ta constitui un forma di 
control. 
Lo tin un efecto pa obstaculisa e lib- 
ertad di asociacion y accion liber y 
independiente di ONG di sociedad 


civil, door di obliga nan pa busca au- 
torisacion di gobierno pa su funcio- 
namento. 


“E enfasis explicito di e ley den e fi- 
nanciamento stranhero y designacion 
di ONGnan como ‘agentenan stran- 
hero’ ta agrava mas ainda su caracter- 
isticanan preocupante,” segun Fed- 
eracion Internacional pa derechonan 
humano a skirbi. 

Cruz Cora a percura pa mantene 
Parada di Fantasia safe 


Ayera mediante un publicacion riba 
Facebook, Cruz Cora a comparti 
imagen unda ta mustra nan team 
prepara pa atende Parada di Fanta- 
sia y percura pa seguridad di henter 
pueblo Carnavalista di Aruba. 


Den un mensahe, e team di Cruz Cora 


a indica cu nan “ Post na Lagoweg ta cla 
pa Parada di Fantasia! Nos team bezig cu 
"Briefing" pa por asisti bo si mester tur 
caminda awe. 


Den Carnaval 70, bo bienestar ta NOS 
cuenta!” 


Giliane Wester a bira Reina di Tumba Aruba 52 


Durante 
weekend 
a 
tuma lugar e Festival di 
Tumba Aruba 52, unda 
Giliane Wester a resul- 
ta Reina di Tumba. 


Reina di Tumba Aruba 
52: 
Giliane Wester 
Baranca 
Compositor: Ronwayne 
Kock 
Areglista: Denny Loefs- 
top 


Prome Finalista Festi- 
val di Tumba Aruba 52: 
Richard Quant 
Tras di e baricada 
Compositor: 
Richard 
Quant y Gibi Doran 
Areglista: Xemio Jacobs 


Segundo Finalista Fes- 
tival di Tumba Aruba 
52: 
Jerwin Hernandez 
Dr. Tumba 
Compositor: Ronwayne 
Kock 
Areglista: Denny Loefs- 
top 


Ganado Tumba Loco: 
Tyson Croes 
Pat’i Camel 
Compositor y Areglista: 
Janiro Eisden y Rygel Isa- 
bella 


Best Costume: 
Jerwin Hernandez 


Rookie of the Year: 
Sendy Loefstop 


Artista Mas Popular: 
Giliane Wester 


Miho Banda Uniforma 
Bomboshi Band 


Miho Composicion: 
Giliane Wester 
Baranca 
Compositor: Ronwayne 
Kock 


Miho Areglo: 
Giliane Wester 
Baranca 
Areglista: Denny Loefs- 
top 

Ladronnan a horta un auto y a accidenta 
cune na Montaña 


Diahuebs anochi a drenta informe di cu 
ladronnan a horta un auto y e doñonan 
ta tras di dje den Sabana Liber, un rato 
despues e auto aki accidenta na e bocht 
di Montaña. 


Polis mesora a bay na e sitio y a bin compro- 
nde cu esnan den e auto a core sali na pia. Po- 


lis a topa cu un hoben sospecha cu lo tabata 
cu e auto. Pero ora a mira e foto di e camara di 
seguridad su estatura no tabata cuadra cu esun 
cu lo a bay cu e auto. Pero den su poder polis a 
hay’e cu un cuchiu y un cedula cu no ta di dje 
y polis a detene toch. Polis a confisca e auto pa 
mas investigacion. 


Fusebox a pega na candela, posiblemente 
awa di yobida a haci corto circuito 


Diabierna madruga a drenta informe di 
cu tin un candela na un cas na Sabana 
Blanco, mesora a dirigi tanto polis como 
bombero na e sitio. 


Na yegada di bomberonan nota cu no tabata 


tin candela pero si un corto circuito cu a kima 
parti di e cashi coriente posiblemente door 
di e awa di yobida. Bombero a baha e switch 
di coriente y a recomenda e habitantenan pa 
busca un tecnico pa resolve esaki den oranan 
di dia. 


Polis a core tras di un Nissan 
March y a confisca esaki ya cu 
e number no ta cuadra 


Diabierna mainta e team di polis investigando casonan 
di hortamento di auto a nota un auto sospechoso. 


Ora cu nan a controla e number a mira cu esaki no ta cuadra 
cu e auto y a pidi pa un patruya para esaki pa controle na al- 
tura di Timbalstraat a logra para e auto. Eynan polis a confisca 
esaki pa mas investigacion. 


Polis investigando e forma 
misterioso cu auto a pega na candela 
den cura di cas na Pos Chikito 


Diabierna 
madruga 
a 
drenta informe di cu un 
auto lo a pega na candela 
na Pos Chikito mesora a 
dirigi tanto polis como 
bombero na e sitio. 


Na yegada di e patruya ya 


caba e habitantenan mes ta- 
bata caba di paga e candela y 
ora bombero a yega ya nan a 
paga e candela por completo. 
Polis a inicia cu un inves- 
tigacion con por ta cu esaki a 
pega na candela. 


Polis investigando si auto envolvi 
den accidente hit & run ta un auto 
cu a ser horta of no 


Diahuebs atardi a drenta 
informe di un accidente 
hit & run na e rotonde 
banda di Sun Plaza pero 
den anochi e doño di e 
auto a aparece na warda 
di polis informando cu 
nan lo a horta su auto. 


Un rato despues polis ta se- 
ñala e auto para patras di Sun 
Plaza. Mirando cu e auto ey 
tabata envolvi den un acci- 
dente mas tempran y despues 
e doño a raport’e como horta 
polis a confisca e vehiculo pa 
mas investigacion. 

Accidente pa falta di preferencia 
na e crusada Oranjestraat cu 
Wilhelminastraat 


Diabierna mainta a drenta informe di un accidente na 
e crusada Oranjestraat cu Wilheminastraat. 


Mesora un patruya a yega y a bin compronde cu e chauffeur di 
e Daihatsu Terios biniendo di zuid den Oranjestraat a bira bay 
pabao sin a duna e Nissan Tiida cu ta bin di nort preferencia 
pa sigui stret pa bay zuid y nan a dal den otro. Afortunada- 
mente ningun hende a resulta herida. 


Homber burachi a bay busca 
problema y a hay’e mal sirbi 


Diabierna anochi a drenta informe di cu tin un per- 
sona burachi haciendo fastioso banda di 88 Foodmart 
na Santa Cruz, mesora a dirigi un patruya na e sitio. 


Na yegada di e patruya a bin haya e persona burachi cu a bay 
haci fastioso cerca algun hende cu no a haya esaki agradabel y 
a dal e. Cu ayudo di polis y algun amigo a yud’e pa e por yega 
su cas. 


Ladronnan a purba drenta horta den 
Ecotech na Parkietenbos 


Diahuebs anochi a drenta informe di in- 
tento di ladronicia na Ecotech, mesora a 
dirigi patruya na e sitio. 


Na yegada di e patruya a bin compronde cu 
un grupo di hoben a purba drenta den e lugar 
pero ora polis a yega nan a somenta. Polis a 
busca rond y a bin haya algun auto laga atras 


habri sin lock na un forma sospechoso. 


Net un dama a yega na e autonan, pero e 
dama a bisa cu ta cana e tabata cana. Polis a 
dun’e beneficio di duda, pero a tuma su da- 
tonan; pero e otro auto cu tambe tabata habri 
a keda y polis a skirbi e number pa mas inves- 
tigacion. 


Polis a bolbe detene homber 
cu ta yega cas burachi y 
droga buscando problema 


Diahuebs madruga a drenta informe di cu atrobe pa di 
tantisimo biaha e tabata ta yega cas bao influencia y ta 
bira agresivo buscando problema, mesora a dirigi pa- 
truyanan na e sitio. 


Na yegada di e patruya nan a bolbe detene y bay cun'e warda di 
polis pa e pasa su wayaba y baha su rabia den cel y laga su famia 
trankil sin preocupacion. 


Polis a confisca sakito cu marihuana for di 
trio den auto na Bucutiweg 


Diabierna anochi polis a haya holo di 
marihuana for di un auto na Bucutiweg, 
mesora polis a para pa controla e auto. 


Como tin 3 hende den auto polis a pidi re- 
fuerso di un otro patruya y a listra den e auto. 


Durante e listramento polis a haya un sakito 
conteniendo marihuana. Polis mesora a con- 
fisca esaki. Un di e tresnan a admiti cu ta di 
dje pa su uso personal. Polis a kita esaki for di 
dje y despues nan por a sigui nan rumbo. 

Accidente cu hende herida na e crusada di 
Morgenster 


Diahuebs atardi a drenta informe di un 
accidente cu hende herida na e crusada 
di Morgenster, mesora a dirigi tanto po- 
lis como ambulance na e sitio. 


Na yegada di e patruya a bin compronde cu 
aki ta trata di un accidente unda cu e dama 


chauffeur di un Nissan March no a mira un 
Kia Picanto biniendo pa dun'e preferencia y 
nan a dal den otro net tras di e porta bir'e 90 
grado y bay dal borchi trafico. Debi na e im- 
pacto e dama di e March a resulta herida. Na 
yegada di e ambulance nan a atende e victima 
y a transporte pa hospital. 


Despues cu nan a dun’e ordo pa para el a 
core bay na pia 


Diasabra anochi na Boegoeroei polis a 
duna un chauffeur ordo pa para pero el a 
sigui core bay na pia. Asina mes polisnan 
a logra gar’e despues di e persecucion na 
pia y a detene pa desobedece ordo di po- 
lis pa para. 


Polisnan tabata sa cu e kier a sconde algo du- 


rante su coremento. Mas laat den anochi un 
tas a ser haya den Montaña den cual tabata 
tin un arma di candela y hopi droga den e tas. 
Mesora a pidi pa e investigadornan tecnico y 
forensyco pa asina haya evidencia di cu e so- 
spechoso cu a core tabata tin e tas ey den su 
poder y cu ta di dje. Ademas a confisca e auto 
cu e tabata cun’e pa mas investigacion. 


Chauffeur a perde control, 
baha caminda y dal den un 
mata na Eagle 


Diasabra madruga a drenta informe di un accidente na 
Eagle. Mesora a dirigi un patruya na e sitio. 


Na yegada di e patruya a bin compronde cu un turista cu a 
presta auto Nissan March di su amigo, lo no tabata custumbra 
di core un RHD y a bay mucho na banda, baha caminda y bay 
dal den un mata di kwihi. Afortunadamente ningun persona a 
resulta herida. Polis a tuma datos di e accidente aki. 


Militarnan Hulandes tabata 
bringa cu otro dilanti hotelnan 
highrise 


Diadomingo madruga a 
drenta infome di cu mili- 
tarnan Hulandes cu nan 
lo tin un problema y ta 
bringando cu otro dilanti 
hotelnan highrise, mesora 
a dirigi patruyanan pa bay 
na e sitio. 


Na yegada di e patruya a bin 
compronde cu en berdad nan 
tabata pleita cu un otro grupo 
di militarnan pero ya e pleito 
a caba y e otro grupo a bando- 
na e sitio. Polis a recorda nan 
cu nan ta dilanti turistanan y 
por crea mal impresion. 


Polis a detene chauffeur burachi 
cu a causa accidente cu hende 
herida na Santa Cruz 


Diasabra madruga a dren- 
ta informe di un accidente 
cu hende herida na Santa 
Cruz. Mesora a dirigi un 
patruya na e sitio. 


Na yegada di e patruya a bin 


compronde cu aki ta trata di 
un accidente unda cu e chauf- 
feur di un Chevrolet lo a bay 
na banda robes di caminda y 
a dal den un auto contrario. 
Debi na e impacto e chauf- 
feur di e otro auto a resulta 
herida. Na yegada di e ambu- 
lance nan a atende e victima 
na e sitio mes. Polis a detene 
e chauffeur di e Chevrolet cu 
lo tabata bao influencia di al- 
cohol y e patruya mes a hib’e 
Warda di Polis pa haci alco- 
test. Polis a tuma datos di e 
accidente aki. 

Centenares di pasahero di Eurostar pega pa 6 ora durante biahe di 
Amsterdam pa London 


(NLTimes) - Un trein di 
Eurostar for di Amster- 
dam pa London a keda 
para riba e spoor pa mas 
cu seis ora na Machelen, 
Belgica, pa motibo di un 
problema tecnico descon- 
oci. 


Tabatin como 360 pasahero 
abordo di e trein na momen- 
to cu a stop tiki nort di Brus- 
sels pa alrededor di 8.30 di 
anochi diabierna. 


Tabatin coriente y verwarm- 
ing riba e train. Pa ora e pasa- 
heronan finalmente a yega 
Brussels Zuid, ya tabata de- 
masiado laat pa continua pa 
London, segun Eurostar. E 
pasaheronan involucra por a 
tuma e trein pa London riba 
diasabra mainta. 


A provee cuminda y bebida 


na e pasaheronan decepciona. 
E operador di trein interna- 
cional a bisa cu tambe ta bay 
paga back nan acomodacion 
den hotel. 


Eurostar ainda tabata investi- 
gando e causa di e incidente 
diasabra tardi. Cantidad di 
problema a sucede riba e con- 


exion 
Amsterdam-Brussels 
durante diabierna. Treinnan 
a wordo cancela of opera cu 
retraso significante. 


Al menos cinco trein inter- 
city di NS for di Amsterdam 
pa Brussels a keda cancela 
diabierna pa motibo di condi- 
cionnan di winter, y cuatro 
otro trein a keda cancela den 
e direccion opuesto. Un voc- 
ero pa NS a bisa cu tabata “un 
mainta complica pa usuari- 
onan di trein” biahando entre 
e dos capital. 


Riba e ruta entre Paris Gare 
du Nord y Amsterdam, dos 
trein a keda finalmente can- 
cela y un a keda para na mita 
di ruta riba diabierna. E voc- 
ero di NS a bisa cu nan tabata 
sa cu tabatin problema cu e 
lineanan den algun area. “Na 
Belgica tambe nan mester a 
deal cu condicionnan severo 
di clima y si un trein keda 
pega, e por tin impacto riba 
otro trein.” 


Microsoft ta bisa cu hackernan Ruso sosteni pa estado a haya acceso na 
e-mail di miembronan senior di team di liderazgo 


(AP) — Hackernan Ruso 
cu sosten di estado a kibra 
drenta sistema di e-mail 
corporativo di Microsoft 
y a haya acceso na cuen- 
tanan di miembronan di 
e team di liderazgo di e 
compania, 
como 
tam- 
be empleadonan riba su 
teamnan 
di 
seguridad 
cibernetico y legal, segun 
e compania a bisa den 
weekend. 


Den un blog post, Microsoft a 
bisa cu e intrusion a cuminsa 
fin di november y a keda des- 
cubri dia 12 di januari. A bisa 
cu e mesun team di hacking 
Ruso cu habilidadnan halto 
cu a haci e violacion di Solar- 
Winds tabata responsabel. 


A haya acceso na “un porcen- 
tahe hopi chikito” di cuentan- 
an corporativo di Microsoft, e 
compania a bisa, y a horta al- 
gun e-mail y documentonan 
adhunto. 


Un vocero di e compania a 
bisa cu Microsoft no tabatin 
comentario inmediato riba 
cual of con hopi miembro di 
su liderazgo senior a haya nan 
cuenta di e-mail viola. Den 
un documento regulatorio 
entrega diabierna, Microsoft 
a bisa cu a logra retira acceso 
di e hackernan for di e cuen- 
tanan comprometi riba of 
rond di dia 13 di januari. 


“Nos ta den e proceso di no- 
tifica empleadonan di ken a 
haya acceso na nan e-mail,” 
Microsoft a bisa, agregando 
cu su investigacion ta indica 
cu inicialmente, e hackernan 
tabata enfoca riba cuentanan 
pa informacion relaciona na 
nan actividadnan. 


E revelacion di Microsoft ta 
yega un luna despues cu un 
regla nobo di e US Securi- 
ties and Exchange Commis- 
sion a drenta na vigor, cu ta 
obliga companianan publico 
pa revela violacionnan cu por 
tin impacto negativo riba nan 
negoshi. E ta duna nan cuatro 
dia pa haci esaki, a menos cu 
nan obtene un waiver di se- 


guridad nacional. 


Den e documento entrega 
na SEC diabierna, Micro- 
soft a bisa cu “te cu fecha di 
e documento aki, e incidente 
no tabatin impacto mate- 
rial” riba su operacionnan. A 
agrega sinembargo cu no a 
“determina si e incidente ta 
rasonablemente probabel pa 
tin impacto material” riba su 
finanzas. 


Microsoft, cu ta basa na Red- 
mond, Washington, a bisa cu 
e hackernan for di agencia di 
inteligencia stranhero SVR di 
Rusia a logra haya acceso door 
di compromente credencial- 
nan riba un cuenta test “leg- 


acy”, sugeriendo cu e tabatin 
un codigo anticua. Despues 
di a logra esaki, nan a usa e 
permisonan di e cuenta pa 
haya acceso na e cuentanan di 
e lidernan senior y otronan. E 
tecnica bruto di atake usa pa e 
hackernan ta yama “password 
spraying.” 


E hacker ta usa un password 
unico comun pa purba di log 
in den varios cuenta. Den un 
blog post na augustus, Mi- 
crosoft a describi con su team 
di inteligencia di menasa a 
descubri cu e mesun team di 
hacker Ruso a usa e tecnica pa 
horta credencialnan for di al 
menos 40 organisacion global 
diferente a traves di nan chat 


riba Microsoft Teams. 


“E atake no tabata e resulta- 
do di un vulnerabilidad den 
producto of servicio di Mi- 
crosoft,” e compania a bisa 
den e blog. “Te e fecha, no 
tin evidencia cu e hacker ta- 
batin ningun acceso na ambi- 
entenan di cliente, sistema di 
produccion, codigo fuente, of 
sistema AI. Nos ta bay noti- 
fica si algun accion ta rekeri.” 


Microsoft ta yama e unidad di 
hacking Midnight Blizzard. 
Prome cu cambia su nomen- 
clatura aña pasa, a yama e gru- 
po Nobelium. Compania di 
seguridad cibernetico, Man- 
diant, propiedad di Google, ta 
yama e grupo Cozy Bear. 


Den un post di 2021, Mi- 
cosoft a yama e campaña di 
hacking Solar Wind “e atake 
nacional mas sofistica den 
historia.” Ademas di agenci- 
anan di gobierno Mericano, 
incluyendo departamentonan 
di Husticia y Tesoro, mas cu 
100 compania priva y think 
tank a keda comprometi, in- 
cluyendo proveedornan di 
software y telecomunicacion. 


E enfoke principal di SVR ta 
compila inteligencia. Princi- 
palmente ta enfoca riba gobi- 
erno, diplomatico, think tank 
y proveedornan di servicio di 
IT na Merca y Europa. 

Milvienne Henriquez lo finalisa curso 
‘Ciencias Aplicadas Al Deporte' na Spaña 


Despues di a termina e 
parti online di e curso 
“Ciencias 
Aplicadas 
Al 
Deporte” cu a wordo otor- 
ga door di Comite Olim- 
pico Arubano (COA) y 
Comite Olimpico Inter- 
nacional (IOC) pa medio 
di e programa “Solidari- 
dad Olimpica”, coach lo- 
cal Srta. Milvienne Hen- 
riquez a yega Barcelona, 
Spaña, pa haci e parti 
presencial y asina conclui 
e curso exitosamente. 


Awor Milvienne lo ta na Spa- 
ña pa algun siman pa termina 
e trayectoria aki. E obhetivo 
principal di e beca aki ta pa 
ofrece coachnan deportivo e 
posibilidad di por beneficia 
di algun curso di formacion 


di nivel halto. Di e forma aki 
nan por actualisa nan cono- 
cemento y alabes aumenta 
e 
experiencia 
profesional 
pa despues yuda comparti e 
conocemento aki y eleva e 
calidad di nan federacion y 
deporte en general na Aru- 
ba. Como atleta Milvienne a 
forma parti di e seleccionnan 
nacional di futbol y softball di 
Aruba, un multi-atleta cu un 
tremendo habilidad y talento. 


Despues di a finalisa su carera 
como atleta, Milvienne Hen- 
riquez a keda activo den e 
mundo di deporte na Aruba 
unda e tin su papelnan di 
Concacaf B License cual ta e 
mas halto. Milvienne tabata 
coach nacional di e seleccion 
di Aruba Girls U14 cu a titula 


campeon invicto na 2021 den 
e torneo di CFU na Republi- 
ca Dominicana. Actualmente 
Milvienne ta coach assistent 
di seleccion femenino mayor 
di Aruba y tambe coach as- 
sistent di RCA division di 
honor. 


Comite Olimpico Arubano 
ta masha orguyoso di por a 
scoge Milvienne Henriquez 
como e persona cu lo sigui 
e curso aki. Milly semper ta 
dedica y tin un pasion grandi 
pa su deporte. Hopi exito cu 
e finalisacion di curso! 


Salah convenci cu e ta bay gana Copa Africano cu Egipto ‘eventualmente’ 


(AP) — A pesar di su le- 
sion y e comienso decep- 
cionante di Egipto den 
Copa di Nacion Africano, 
Mohamed Salah ainda ta 
convenci cu e ta bay gana 
e torneo ‘eventualmente.’ 


E dobel-ganador di e distin- 
cion Hungador Africano di 
Aña nunca a gana e Copa Af- 
ricano, yegando lo mas cerca 
den ultimo edicion y na 2017, 
ora Egipto a perde den final 
den ambos ocasion. 
“Mi a gana tur loke ta posibel 


pero esaki ta un cu mi no a 
gana, ainda,” e strea di Liv- 
erpool a bisa ayera. “E ta bay 
sucede di algun manera. Esey 
ta loke mi ta kere. Y loke mi 
ta kere mi ta logra. Pues e ta 
bay sucede. Eventualmente, e 
ta bay sucede.” 


Pa sigura cu Egipto ta avansa 
den etapa di knockout di e 
edicion actual na Ivory Coast, 
e “Faraonnan” awe mester 
prome pa derota ganador di 
Grupo B, Cape Verde - y sin 
Salah, kende ta lesiona. Salah 


tin un lesion na su hamstring 
for di e empate 2-2 di Egipto 
contra Ghana, y ta spera cu e 
lo ta ausente pa dos wega. 


“Nos no ta bayendo great na e 
momento aki, pero nos ta un 
team fantastico, nos tin tre- 
mendo coach. Pues nos mes- 
ter djis keda enfoca y tin un 
bon vision y keda positivo. Y 
mi ta kere cu trabao duro, tur 
cos ta posibel,” Salah a bisa. 


Egipto a gana mas titulo di 
Copa Africano cu cualkier 
otro pais, pero Salah a bisa 
cu e team ta determina pa 
extende nan record na ocho 
trofeo. 
“Mi ta kere cu tur persona sa 
kico ta nifica pa cualkier hun- 
gador pa gana e Copa Africa- 
no. Nos semper ta orguyoso 
pa bisti e camisa aki,” Salah a 
bisa. “Nos tabatin mal suerte 
na e ultimo, esun na Gabon 
(na 2017) tambe, un tiki mal 
suerte. Mi ta kere cu e hun- 
gadornan ta hopi motiva pa 
gana e torneo. Nos tur kier 
gan’e.” 


Egipto no ta e unico faborito 
pre-torneo cu ta den difi- 


cultad pa alcansa etapa di 
knockout. Tambe den Grupo 
B, Ghana mester un victoria 
contra Mozambique pa man- 
tene su speransa pa progresa. 
E top dos den cada grupo ta 
avansa na e ultimo 16, mien- 
tras e cuatro miho tercer 
lugar den cada grupo tambe 
ta progresa. 


Pais anfitrion Ivory Coast y 
Nigeria ta enfrenta weganan 
yen di ansiedad awe contra 
Equatorial Guinea y Guinea- 
Bissau, respectivamente, den 


Grupo A. Cameroon, Algeria 
y Tunisia ta entre e potencial 
candidato pa e titulo cu ta 
confrontando problema. 


“Ta realmente dificil,” segun 
Salah, kende a nota cu me- 
horacion di standard ta haci- 
endo e weganan mas impre- 
decible. “Mi ta kere cu futbol 
Africano ta mehorando hopi. 
Bo tambe a mir’e den Mun- 
dial, nos a bay asina leu cu 
Maroco y henter Africa tabata 
para nan tras. Pues mi ta kere 
ta mehorando hopi.” 

Resultado Sorteo 
20 y 21 januari 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 


7 



Sorteo # 


Sorteo # 


Sorteo # 


Sorteo # 


Sorteo # 


12 
Letter 
B 


0 
1 
8 


150 


0 
7 


129 


0 
0 
0 
0 
0 



3 



X3 
01-04-13-21-29 


03-05-22-24-29 


1444 


Joker 


7105 
300.000,- 


x Jackpot 
x Match 4+ 


Proximo Jackpot 


X5 


885 


x Jackpot 


Sorteo # 8151 
Sorteo # 2460 


Sorteo # 1900 


1027 


2521 


Sorteo # 7195 


7448 


x Jackpot 


x Match 4 
x afl. 12,00 


4646 


Sorteo # 5954 


Sorteo # 884 


x afl. 500,00 


x afl.15,00 
x afl 50.00 


Cancer 


Sorteo # 


x afl 8,00 


Mega Ball 


Proximo Jackpot 


390.000,- 


x match 4 


x Match 4 
58.000,- 


Proximo Jackpot 


Sorteo # 


Sorteo # 63623 


Afl. 520.000,- 


Letter 


0 
0 
0 


0 


0 
3 


109 


0 
0 
0 
0 
0 



3 



FP 
03-10-11-12-15 


6339 


Joker 


0006 
300.000,- 


x Jackpot 
x Match 4+ 


Proximo Jackpot 


X3 


349 


x Jackpot 


Sorteo # 4159 
Sorteo # 


Sorteo # 2215 


0152 


7193 


Sorteo # 4159 


2451 


x Jackpot 


x Match 4 
x afl. 12,00 


4143 


Sorteo # 4159 


Sorteo # 1033 


x afl. 500,00 


x afl.15,00 
x afl 50.00 


Scorpio 


x afl 8,00 


Mega Ball 


Proximo Jackpot 


390.000,- 


x match 4 


x Match 4 
60.000,- 


Proximo Jackpot 


Sorteo # 


Sorteo # 6365 


Afl. 520.000,- 


diario 
Korsou 
super4 
flamingo 


0112 
1605 
3003 
7945 
2661 
2243 
super5 
3643 
3116 
8543 
- 
6345 


diario 
Korsou 
super4 
flamingo 


9220 
3882 
3546 
1334 
8217 
3258 
super5 
7395 
2338 
9338 
88990 
1898 


diadomingo 


6797 
7810 
4998 


4216 


0009 
virgo 


394 


fp 


9633 


Pa manifestacion cultural di 24 januari 2024 
Posibilidad pa benta di cuminda, cos dushi y artesania 
riba Plaza Betico Croes 


Dia 24 di januari anochi 
Comision Celebracion Di- 
anan Nacional ta organisa 
manifestacion cultural pa 
publico riba Plaza Lib- 
ertador G.F. Betico Croes. 
Comision Celebracion Di- 
anan Nacional ta preparan- 
do un bunita programa pa 
e anochi special aki riba 
plaza pa honra e memoria 
di nos gran Libertador. 


Durante e manifestacion cul- 
tural, Minister di Cultura lo 
hiba un discurso na comunidad 
relaciona cu e dia nacional aki. 
Riba e anochi aki un programa 
ta wordo presenta riba esce- 
nario cu e.o. canto, baile, teatro 
di nos artistanan local. 


Riba plaza mes ta wordo or- 
ganisa un feria cu benta di 
cuminda, boca dushi y artesa- 
nia local. Pa medio di e comu- 
nicado aki ta invita tur esnan 
cu ta desea pa huur un tent sea 
pa bende cuminda, cos dushi 
of artesania riba Plaza Betico 


Croes pa tuma contacto cu 
Departamento di Cultura na 
telefon 582-2185 pa sigura nan 
tent y ricibi tur informacion. 


Por contact parti mainta entre 
8or di mainta pa 11or y mey y 
despues di merdia for di 1:30 
pa 4or di atardi. Tene na cuenta 


cu tur esnan cu lo bay bende 
cuminda mester tin nan carchi 
berde valido y cu e tentnan ta 
limita. 


Hogeschool 
Rotterdam: 
Ricibi bo 
prome dos 
“studiepunt” 
prome cu bo 
yega Hulanda! 


Hogeschool Rotterdam ta 
organisa un anochi infor- 
mativo pa e studiantenan 
cu ta desea di cuminsa nan 
estudio na Hogeschool 
Rotterdam na Hulanda 
na September 2024! Esaki 
lo tuma lugar dialuna, 22 
di januari 2024, di 7:00 te 
8:00or di anochi. E sesion 
aki lo online (via Zoom) y 
ta completamente GRA- 
TIS! 


Durante e sesion unico aki, 
lo bo haya ademas di detaye 
riba e variedad amplio di ser- 
vicionan y oportunidadnan 
cu Hogeschool Rotterdam ta 
ofrece specificamente pa stu- 
diantenan di Aruba, manera 
eventonan interesante, dife- 
rente servicionan di sosten y 
oportunidadnan unico. Pero 
tambe lo duna informacion 
di e programa exclusivo 'Subi 
Jet pabo Get' cu ta disponibel 
solamente na Aruba. Y kiko 
bo ta kere? Cu e programa 
aki, bo por obtene bo prome 
2 “studiepunt” prome cu bo 
pisa tera Hulandes. 


Subi Jet pabo Get ta e co- 
mienso ideal pa bo y bo may- 
ornan pa prepara pa e bida 
nobo di studiante. Conoce 
coachnan di studiante y mae- 
stronan cu por contesta tur 
bo preguntanan. Loke ta haci 
esaki mas atractivo ta cu, door 
di participa den e sesion aki, 
bo lo tin oportunidad pa ob- 
tene bo prome dos (2) credi- 
tonan di estudio prome cu bo 
yega na Hulanda. 


Esaki ta tremendo toch? 
Esaki ta un oportunidad cu 
Hogeschool Rotterdam ta of- 
rece special pa studiantenan 
di Aruba. Asina ta, no perde 
esaki! 


Mayornan, decanonan, y 
studiantenan por registra via 
e siguiente link: 


h t t p s : / / f o r m s . g l e / 
bKN2mvfqHHccjovx8 


Te dialuna 22 di januari! Y 
start bo estudio na e manera 
perfecto! 
Pa mas informacion of pre- 
gunta: hogeschoolrotterdam. 
aruba@gmail.com 


servicio 
A20 


Dialuna 22 Januari 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
del Pueblo 
Tel. 582 1253 


San Nicolas: 
Seroe Preto 
Tel. 584 4833 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di Orgel aña 1997, 
6 cylinder cu su loudspekers 
Fl.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
Servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


TA BENDE 
1 Set di seatcover preto 
Fl.25.00 
1 Slaapzak Fl.50.00 
1 Overshoe Fl.25.00 
Cas pa cacho med Fl.200.00 
1 Freezer Fl.300.00 
Pa info. 582 3023 / 593 8120 
_______________________________217372 


Pronostico di tempo 


Un alerta pa biento duro 
lo drenta na vigor ma- 
ñan mainta 6'or. Un aviso 
pa boto chikito pa lama 
habri y specialmente ar- 
eanan cerca di costa oost te 
noordwest lo keda na vigor 
te otro aviso... 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: 
parcialmente nubla cu un 
posibel Awasero pasahero 
Temperatura maximo 32 
grado Celsius 
Temperatura minimo 26 
grado Celsius 
Indice di calor (heat in- 
dex) den y rond di oranan 
di merdia: 33 pa 38 grado 


Celsius 
UV index: 8 
Bahada di solo : 6:36 pm 
Subida di solo : 7:06 am. 


Biento: 
Modera te basta fuerte for 
di generalmente direccion 
oost; 
Forsa 4 te 5 (20 te 39 km/ 
ora, 11 te 21 nudo). 
Den dia fuerte te duro den 
rafaga; 
Forsa 6 te 8 (40 te 64 km/ 
ora, 22 te 35 nudo). 


Situacion 
general 
di 
tempo pa proximo 24 
ora: 
Diferencianan di presion 
di aire den Caribe a sigui 
ta grandi y lo sostene un 
biento modera te fuerte, 


de bes en cuando duro te 
posiblemente hopi duro den 
rafaga. Un atmosfera relati- 
vamente seco lo stroba de- 
saroyo di mayoria di nubia 
cu por produci awasero. pa e 
motibo aki clima lo bay keda 
generalmente seco. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: modera, 
entre 3 pa 4 pia. 
Na partinan oost te noord- 
west di costa: Generalmente 
modera te localmente poco 
bruto cu olanan di 6 pa 7 lo- 
calmente 8 pia 

“Señor ta mi wardador, mi’n tin falta 
di nada; Den cunucu di yerba berde, 
E ta ponemi sosega. E ta hiba mi na 
awa trankil, pa mi bolbe haña forsa. E 
ta guiami den caminda drechi fiel na 
su nomber.” 
Salmo 23 


Cu inmenso tristeza na nos curason 
pero conforme cu boluntad di Dios, 
nos ta anuncia fayecimento di nos 
Mama, Wela, Ruman y Tanta Stima: 
Martha Christina 
Dreischor Martes 
*5 December 1942 - † 17 Januari 2024 


Na nomber di su: 


Yiunan: 
Johnny Dreischor 
Francis y Robert Geerman – 
Dreischor 
Milton y Eliana Dreischor – Croes 


Nietonan: 
Justien Dreischor 
Isaiah Stomp 
Justice y Denitsa Dreischor-Pavolva 
Ashley Stomp 
Jada Dreischor 
Jill Dreischor 
Zaylon Dreischor 
Dayson Dreischor 


Ruman nan: 
Andres y Anchi Martes-Ibarra 
Vilma y Miguel Zievinger-Martes 
Jacqueline y †Richard Mercera-Martes 


Mescos Ruman: 
Audrey Rijsdijk y Famia 


Subrina Stima: 
Marieline Mercera 


Subrinonan: 
Suzanne y Pierre Croes-Martes y Famia 
Irayma Zievinger 
Andy Martes y Veroushka Croes 
Bryan Valdez 


Swa y cuña nan: 
†Annie y †Theo Pool-Dreischor 
†Reinier y Simona Dreischor-Farro 
Alma y †Jur Stam-Dreischor 
Hilda y Rigoberto Fernando-Dreischor 
†Wim y Catrien Dreischor-Kelly 
Agnes y †Eddy Lieveld-Dreischor 
Irene y †Wim Jansen-Dreischor 
Olivia y †Jan van Rijbroek-Dreischor 


Amigonan di cas: 
Theresita Chai y Famia 
Enrique Kelly 
Raquel Tromp 


Demas famianan na Aruba, Curacao y Hulanda: 
Dreischor, Martes, Geerman, Stomp, Zievinger, Mercera, Sierra, 
v/d Hanz, Croes, Valdez, Dirksz, Chung, Dania, Kelly, Desbarida, 
Guerrero, Swaen, Koolman, Richards, Tromp, Holsman, Matos, 
Chirino, Cijntje, Kwidama, Albertus, Manuel, Pavolva 


Dokter di cas: 
Dr. J. Van Trigt 


Ayudante: 
Anne Top 
Zoila Salgado Diaz 


Nos disculpa di den nos tristeza nos por a lubida algun miembro 
di famia. 


Ta inivita tur famia, amigo y conocirnan pa asisti: 
na e acto di condolencia dialuna, 22 di Januari 2024 for di 7or pa 
9or pm y na e acto di despedida diamars, 23 di Januari 2024 for di 9 
or pa 11or am na Aurora Funeral Home. Cremashon lo tuma lugar 
den seno familiar. 


Nos ta pidi comprencion cu despues di entiero nos no ta ricibi 
bishita di condolencia na cas. 



"Tony, bo a trece hopi alegria den 
nos bida, di cual nos semper lo 
carga den nos felis memoria" 


A fallece Christianamente 
Anthony ("Tony") 
Gregory Franca 


Jiu di: †Josefa T. B. Franca - 
Henriquez 
†Francis (Frankie) 
Franca 


Jiunan: Josefa T. B. Leest-Franca, 
Gerard Leest y famia 
Justin A. Franca y 
Rigella Oduber 


Su nieto stima: Gideon Leest 


Ex Esposa y mama di su jiunan: Neomi van den Berg 


Ruman nan: 
Michael Dos Ramos 
Francis Franca 
Victor Franca y Zelda Franca - Solognier 
Dora Franca y Famia 
Gerald Franca y Mireille Lacle 
Marcia Tromp Franca y Thomas Tromp 
Charlene Malmberg Franca y Maurits Malmberg 
Irwin Franca y Sandra Franca Montoya 
Elizabeth (Liz) Franca 
Lilian Martis Franca y Mito Martis 


Tanta nan: 
Eda Vrolijk Henriquez 
Maria Henriquez 


Sobrino / Sobrina nan cu nan respectivo famia; 
Masana, Candice, Jeremy, Francis (Chris), Jerianne, 
Ferdinand, Francine, Franluvic, Selvic, Stacey, Tatiana, 
Janine, Ryan, Bryan, Jerrely, Ulrich, Ulrika, Uleike, 
Maurits Jr. , Maurelyn, † Marvin, Irwin Junior, Sean, 
Nicole, Nicolette, Mikeeo 


Tur su sobre subrino nan cu nan respectivo famia nan. 


Primo y primanan cu na nrespectivo famia nan: Leandro 
Henriquez, Evelyn Tromp Henriquez, Lita Landa 
Henriquez, Ilse Pedro Henriquez, Jessica Molina Vrolijk, 
Gregory Vrolijk, Jeffrey Vrolijk, Gilbert Christian, Gerald 
Chritian y demas famia nan na Canada. 


Tur su iha/ihadonan 


Tur su ex collega nan di Divi Links / Divi Village 


Cu hopi agradecimento na: 
Dr. Robert Dennert 
Dr. Benjamin Croes 
Dr. H. Kharagjitsing 
Dr. Gerrit Croes 
Su subrina stima: Ulrika Tromp 
Yulaika (Jullie) Cristina 
Lite Life 
Polie Dialyse Team 


Su amigonan di curason: Benito Helder, Morgan Orman 
y Edeline de Cuba 


Demas famia: Franca, Henriquez, Leest, Figaroa, van 
den Berg, Harms, Oduber, Waldron, Robles de Medina, 
Williams, Dos Ramos, Solognier, Wester, Lacle, Tromp, 
Malmberg, Montoya, Martis, Vrolijk, Croes, Habibe, 
Arends, Eman, Molina, Christian, Kelly, Hessels, Landa, 
Maduro, Da Silva, Bradshaw, Dennert, Nieuwkerk, 
Flores, Amaya, Wolter, Marin, Carner, Reed, Carew, 
Miljkovic y tur famia na Canada. 


Acto di condolencia ta tuma lugar dia 23 di Januari 2024 
di 7or pa 9or na Royal Funeral Home. 


“Lagami biba pa semper 
den Bo cas y sconde bou Bo 
halanan. Abo, Dios, a scucha 
mi promesanan, B’a dunami e 
tera cu ta toca esnan cu ta honra 
Bo”. (Salmo 61, 4:5) 


Cu profundo tristesa, pero 
conforme cu boluntad di Dios 
nos ta participa fayecimento 
di nos kerido esposo, ruman y 
omo stima: 


Raymundo Werleman 
Cariñosamente yama Mo Rey 
23 juli 1936 – 18 di januari 2024 
Ex trahador di LAGO 
Ex trahador di Fiesta Trading 
Ex trahador di Canashito Farm Supplies NV 


Su kerida esposa: Theresita (Sita) Werleman-Croes 


Subrino stima manera yiu: Dino Yarzagaray y famia 


Su rumannan: 
†Apolonio (Poy) y †Angelica Werleman-Ras y famia 
†Rosario (Ro) y †Margarita Werleman-Maduro y 
famia 
†Maximina (Chichi) y †Basilio Maduro-Werleman y 
famia 
†Cerilio y †Maria Werleman-Geerman y famia 
†Emiterio (Mito) y †Maria Werleman-Kock y famia 
†Jan Faustinus (Janchi) y †Augustina (Tina) 
Werleman-Geerman y famia 
†Zenovia (Noba) Werleman y famia 
†Catarina (Tinchi) y Mario (Mai) Croes-Werleman y 
famia 
†Luisa (Wisa) y †Augustin Yarzagaray-Werleman y 
famia 
†Fabiano (Padu) y Rita Werleman-Wever famia 
†Martina (Ina) y Placido (Do) Geerman-Werleman y 
famia 
Lucio (Luca) Julian y Betty Werleman-Dirksz y famia 


Swa y cuñanan: 
†Sira y †Tommy Croes-Croes y famia 
Elvira y †Luciano Schwengle-Croes y famia 
Linda y Rene Nieuwkerk-Croes y famia 
†Elca y †Braulio Rodriguez-Croes y famia 
Engrid Croes y famia 
Leoncio y Yolanda Croes-Tromp y famia 


Tur su ihanan, su subrino y subrinanan, su primo y 
primanan, comer y compernan, su amigo y amiganan 
di cas, su bon bisiñanan, miembronan di coro 
Inmaculada Concepcion di Sta. Cruz, miembronan di 
Legion di Maria, miembronan di grupo Carismatico, 
miembronan di grupo di Oracion Cosecha di Señor, 
Fe Speransa y Amor, demas gruponan di Oracion y 
demas famia Werleman, Croes, Yarzagaray, Maduro, 
Geerman, Schwengle, Nieuwkerk, Rodriguez, 
Tromp, Solognier y demas famia. 


Ta invita pa asisti na e oportunidad di condolencia 
y acto di entiero cu lo tuma lugar diamars dia 23 di 
januari na Misa Inmaculada Concepcion na Santa 
Cruz. For di 2’or di atardi e restonan mortal di nos 
defunto stima lo ta reposa den Misa. Pa 4’or lo bay 
tin un Santo Sacrificio di Misa sigui despues pa 
Santana Catolico “Santa Maria” na Sta. Cruz. Lo ta 
bay tin un box disponibel pa donacion na Wilhelmina 
Kankerfonds. 


Si den nos tristesa nos por a lubida di menciona un of 
mas familiar of ser keri, nos ta pidi nos mas sincero 
disculpa! 


ia 


obituario 
a22 


Dialuna 22 Januari 2024 


Lagrima y flornan por seca, su 
recuerdonan y tur loke el a haci y 
significa pa nos, lo keda graba pa semper 
den nos mente y curason. “Cerca 
Dios mi alma ta na paz, ta di DJ’E mi 
salbacion ta bin” 
Salmo 62:1 


Nos ta anuncia fayecimento di: 


Alba O. Gonzalez- 
Geerman 
*22-06-1962 †19-01-2024 


nomber di su: 
Esposo: 
Jose González-Cedeño 


Yiunan: 
Xiomar- Alexander y esposo Bouwe- 
Jens González-Heida 
† Dionny Alejandro Gonzalez-cedeño 


Ruman: 
Judith Geerman 
† Iris Geerman 


Subrino(a) nan: 
Julissa Vrolijk 
Agripino (Frances) Koolman. 
Hose Gomez y Sherylu Albertsz 


Amiga nan: 
Mariella Ridderstap y famia 
Jeraldin y famia 


Nos mas sincero disculpa si den nos tristeza, nos por a lubida 
algun famia of conocir. 


Ta invita demas amigonan, conocirnan,, coleganan y bisiñanan 
pa asisti na acto di condolencia cual lo tuma lugar diaranson dia 
24 di januari 2024 di 7:00 pm pa 9:00 pm na Aurora Funeral 
Home. 


Acto di cremacion ta tuma lugar den seno familiar. 


Alba O. Gonzalez-Geerman 


Lagrima y flornan por seca, 
su recuerdonan y tur loke 
el a haci y significa pa nos, 
cu lo keda graba pa semper 
den nos mente y curason. 
“Cerca Dios mi alma 
ta na paz, ta di DJ’E mi 
salbacion ta bin” 
Salmo 62:1 


Con honda pena pero conforme cu dios su 
boluntad ta anuncia cu a bai sosega den brasa di 
señor: 
Vdo. Alexander Loaiza Lopez 
Miho conoci como: “Ale” 
*23-08-1940 - †18-01-2024 


Na nomber di su: 
Esposa: 
†Sofia Loaiza-Marchena 
Yuinan: 
Gregory Loaiza y Phanessa 
Tatiana Loaiza 
Nietonan: 


Suegro: 
Pedro Samuel Marchena 


Suegro: Pedro Samuel Marchena 


Swa y Cuñanan, Subrino(a)nan, Primo(a)nan. 


Demas famianan na Aruba, Colombia, Corsow, 
Bonaire, Hulanda, Mexico, Canada, Merca y 
Spanje 


Ta invita tur famia, amigo, bisiñanan y 
conocirnan pa asisti na e acto di condolencia cu 
lo tuma luga diamars 23 di januari 2024 di 19:00 
– 21.00 di anochi na Pray Funeral Home na San 
Nicolaas y diaranson 24 di januari di 9.00 – 
11:00 di mainta na Misa Cristo Rey na Brasil. 


E cremacion lo tuma luga den seno familiar. 


Despues di cremashon no ta ricibi bishita di 
condolencia na cas. 


Cu gran tristeza na nos curason nos ta participa 
fayecimento di nos ser stima: 


Drs. Emile Weststrate 
*27 januari 1946 - †17 januari 2024 
Dokter di cas 
Ex-presidente de HAVA 
Co-fundador di Huisartsenopleiding Aruba 
Ex-miembro di Raad van Toezicht di dr Horacio Oduber 
Hospitaal 
Ex-miembro di tuchtraad di Hof van Jusititie di Aruba y 
Curacao 
Medico di deporte 
Medico di malesanan tropico 
Miembro di grupo veterano di Aruba Dolphins 


Na nomber di su: 
Esposa: Violeta Weststrate-Pichardo 
Yiunan: 
Jeroen y Lily Weststrate-Mileta 
Joris y Seraja Weststrate-Engelbrecht 
Jean-Pierre y Gabriella Weststrate -Seittiffe 


Nieto(a)nan: 
Daniel, Stefan, Mia-Rose, James, Ty Derick, 
Maurits Weststrate, Albert Carolina 


Mayornan: †Chris y †Maria Weststrate-van Bergen 
Ruman: †Chris y Elisabeth Weststrate-Hoen na 
Hulanda 


Swa y cunanan: 
†Rafael Pichardo y famia na Merca 
†Clara Augusta y famia na Merca 
Bienvenida Mercado y famia na Merca 
†Isabel Pichardo y famia na Merca 
Danilo y Simone Pichardo-Breuer na Hulanda 
Gabriel Pichardo y Yvette Zichem 


Mama di Jeroen y Joris: Sra Reny Trinks 


Su miho amigo(a)nan manera ruman: Roly y 
Winnie Bisslik, Eduardo de Veer, Mahlon Lewis, 
David Janse, Dr. Benita Brit-Croes, †Bob Stamper, 
†Ronald Eerdmans, Bas Boswinkel na Hulanda, 
Dr Regina Kiewiet na Hulanda, Rick Dillworth na 
Merca, Vito Carolina 


Un danki special na Dr. Nathalie Winterdal y Dr. 
Sharline Vis, Kimberly de Groot, Dr. Nuris Lampe, 
Dr. Cheng, Marijke MacJannet, Andra Petrocchi, 
Dr. Ladenius y Dr. Sanchez y na personal di 
Hospice Atardi. 


Demas famia Weststrate, Pichardo, van Bergen, 
Engelbrecht, Mileta, Seittiffe, Bisslik, Ras y Breuer 


Nos mas sincero disculpa si den nos tristeza, nos 
por a lubida algun famia of conocir. 
ta invita demas amigonan, conocirnan, ex- 
patientnan, coleganan y bisiñanan pa asisti na acto di 
condolencia cual lo tuma lugar diamars 23 di januari 
2024 di 6:00 pm pa 8:00 pm na Aurora Funeral 
Home. 


Acto di despedida y cremacion lo tuma lugar 
diaranson 24 di januari 2024 di 2or pa 4or di atardi 
na Aurora Funeral Home. Acto di cremacion ta 
tuma lugar den seno familiar. 


Nos ta lamenta cu despues di entiero nos no por 
ricibi bishita di condolencia na cas. 


ng 
di 
an 



“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 
Pa mi bolbe haña forsa”. 
Salmo: 23 


Nos ta anuncia 
fayecimento di: 


Islande Jean 
Pierre 


Acto di entiero lo wordo anuncia despues. 


ordo 


obituario a23 


Dialuna 22 Januari 2024 


Jezus zei tegen hem: 
Ik ben de opstanding en 
het leven; Wie in mij gelooft, 
zelfs als hij dood is, zal leven. 
Johannes 11:25 


Met diep medeleven maken wij het overlijden 
bekend van 



Maarten Govert Alberts 
*26-04-1962 - †17-01-2024 


Echtgenote: 
Tatiana Alberts-Gomez 


Kinderen: 
Suzanna Gabriela Alberts 
Camillo Andres Alberts 


Moeder: 
Franny Alberts-Stevens 


Vader: 
†Erik Alberts 


Schoonmoeder: 
Yaneth Perez 


Schoonbroers: Osiris Molina Perez 
Fredy Medina Perez 
Sara Medina Perez 
Yelitza Medina Perez 


Vrienden uit Aruba: Jacky y Frank Daal, Shirley 
Shipley, Janiris Lopez, Yeison Ibarra Manotas, 
Dilan Ibarra, Pedro Florez Guerra, Martha 
Liliana Herrera, Aura, Jose Martinez, Maria 
Fernanda Plata, Herman Smits, Frank Judell, 
Maarten van Romondt, Marlu, Lino Quant en 
anderen 


Vrienden uit Ned: Bart Blokpoel, Wim 
Zoutendijk, George Strick, Willie Wortel, Peter 
Vdh, Rob Perry en overige Haagse Rugby 
Vrienden 


Gelegenheid tot condoleren: Royal Funeral 
Home, maandag 22 januari van 7 tot 9 pm 


Begrafenis zal op dinsdag 23 januari 2024 in 
Royal Funeral Home plaatsvinden van 2 tot 
4 pm en daarna begravenis in de centraale 
begraafsplaats in Sabana Basora. 


t 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Sra. Elise Cynthia 
Peterson-Lake 
“Cynthi” 
*02-01-1928 †20-01-2024 


Oportunidad pa condolencia lo tuma lugar 
dialuna 22 di Januari 2024 for di 7.00 or pa 
9.00 or di anochi na Pray Funeral Home. 
Acto di entiero lo tuma lugar diamars 23 di 
Januari di for di 9.00 or te 11.00 or di mainta 
na Pray Funeral Home. 


Despues lo sali pa Santana Catolico na 
Savaneta pa hiba nos querida defunto na su 
ultimo lugar di sosiego. 


Appeltjes van Oranje 2024: 
Oranje Fonds buscando iniciativa cu ta combati soledad 


Oranje Fonds ta buscando iniciativa unico 
cu por ta bon candidato pa un Appeltje van 
Oranje 2024. E aña aki, nos tin e tema:Ta 
hunto nos ta combati soledad:Proyecto den 
cual e participante- y boluntarionan ta traha 
hunto, y riba un base di igualdad, pa combati 
soledad. Un iniciativa asina tin chens di ricibi 
un di e tres Appeltjes van Oranje cu lo wordo 
presenta pa Reina Maxima, pa di 22 biaha, na 
october 2024. 


Di awor te 23 di februari 2024, bo por inscribi bo 
organisacion via oranjefonds.nl/appeltjes. 


Pa bini na remarke, bo iniciativa mester ta unico, 
creativo y valioso, y e mester ta cumpli cu e nece- 
sidad cu hende tin di bini hunto, topa otro y wor- 
do trata como un persona cu tin balor. E persona 
mester wordo acerca a base di loke e tin di ofrece; 
no a base di su soledad. E participante- y bolun- 
tarionan mester ta realmente envolvi den desar- 
oyo y ehecucion di e actividadnan. Nos ta interesa 
den proyecto caminda bo no ta mira un diferencia 
grandi entre e boluntarionan,cu ta duna atencion, 
y e participantenan,cu tin mester di atencion. Pa- 
sobra, ora bo haci algo pa otro, esey ta yuda bo mes 
tambe. 


Soledad: un problema urgente 
Soledad ta un problema urgente; uno di cada dies 
persona ta sinti soledad. Y no ta trata aki di hende 
di edad so, sino otro grupo tambe, manera hoben, 
migrante y persona cu un orientacion sexual dife- 
rente. 


Ora bo ta sinti soledad, bo ta sinti cu bo falta algo, 
cu bo no tin berdadero contacto cu otro hende. 
Tur hende por y a yega di sinti asina na cierto mo- 
mento. Bo ta sinti cu bo a cay den un estado di 
isolacion, cu hende no sa cu bo t’ey,of cu bo no ta 
nifica nada pa nan. Y bo por sinti soledad hasta si 
tin un grupo grandi di hende rond di bo. Un acer- 
camento efectivo lo mester logra yuda e persona 
tuma accion, pone su bida bek bou di control y 
hiba un bida cu sentido. 


Tocante Appeltjes van Oranje 
Tur aña, Oranje Fonds ta otorga e premio Ap- 
peltjes van Oranje:e premio prestigioso pa duna 
reconocemento na iniciativa valioso. Asina, nos ta 
honra y premia tres iniciativa cu ta contribui na un 
comunidad inclusivo den cual e habitantenan ta 
sinti cu nan tin un compromiso cu otro. Nos ta in- 
teresa den iniciativa cu ta unico, creativo y valioso, 
y cu tin dos aña of mas activo. Na prome luga, un 
Appeltje van Oranje ta un muestra di aprecio pa e 
trabou y dedicacion di e organisacionnan ganado. 
Ademas, e intencion ta pa e premio sirbi como un 
inspiracion pa otro. Oranje Fonds ta traha pa un 
comunidad den cual un y tur por participa, niun 
hende no mester sinti nan solitario y niun hende 
ta desampara. Pasobra tur hende ta conta. 


E premio pa cada un di e tres ganadonan ta con- 
sisti di un figura di brons, obra di Prinses Beatrix, 
y un suma di € 25.000,-. Por uza e suma aki li- 
bremente den cuadro di e obhetivo di e iniciativa 
ganado. Tur aña, Reina Maxima ta haci entrega di 
tres Appeltje van Oranje na Paleis Noordeinde. Pa 
mas informacion: www.oranjefonds.nl/appeltjes. 


internacional 
a24 


Dialuna 22 Januari 2024 


Al menos 27 hende reporta morto den un atake riba Donestsk den area 
Ucraniano ocupa pa Rusia 


(AP)--Oficialnan 
insta- 
la pa Moscu a bisa cu un 
bombardeo Ucraniano a 
mata al menos 27 hende 
y a herida 25 mas diado- 
mingo na un mercado den 
partinan pafo di Donetsk, 


un ciudad Ucraniano ocu- 
pa pa Rusia. 


Entre esnan herida den e 
bario di Tekstikshchik taba- 
ta dos mucha, segun Denis 
Pushilin, e lider local. Ofi- 


cialnan Ucraniano na Kyiv 
no a duna comentario riba 
e incidente, y e kehonan no 
por ser verifica pa The As- 
sociated Press. Ambos banda 
a depende riba atakenan di 
distancia e winter aki entre 
posicionnan mayormente no 
cambia riba e liña di bataya di 
1,500 kilometer den e guera 
di casi 2 aña. 


E shellnan di artileria cu a dal 
e area a ser tira for di e area 
di Kurakhove y Krasnohoriv- 
ka na west, segun Pushilin, 


agregando cu servicionan di 
emergencia a responde na e 
sitio. Secretario general di e 


Organisacion di Nacionnan 
uni, Antonio Guterres “ta 
condena tur atake contra civil 
y infrastructura civil, incluy- 
endo e bombardeo di awe di 
e ciudad Donetsk na Ucra- 
nia, segun e vocero di ONU, 
agregando cu tur atakenan 
asina ta prohibi bao ley hu- 
manitario internacional. 


Donetsk ta un di e cuatro 
region na Ucrania cu Rusia 
a anexa ilegalmente na 2022, 
algun luna despues cu Moscu 
a lansa su invasion. Minis- 
terio di asunto den exterior 
tambe ta tira culpa riba Ucra- 
nia y a describi e atake como 
un “atake terorista.” 


